Жеке бөбекжай ТОО «Венера»






Педагогтарға арналған тест
«Бейімделу кезінде балаға қалай көмектесі керек?»








Дайындаған: педагог психолог Омаргалиева Г.Т.  













2023-2024 оқу жылы 
Бейімделу кезінде балаға қалай көмектесу керек?

Бейімделу кезінде баллада болатын психо эмонациональды қысымның белгілері
1. Ұйқыға жатқысы келмеу
2. Бұрын көрмеген, іс - әрекеттерден шаршау
3. Себепсіз ренжігіштік, жылағыштық немесе ызақорлану
4. Зейіні тұрақсыз, ұмытшақтық
5. Алаңдаушылық
6. Өзіне сенімсіздік
7. Қырсықтық таныту
8. Ұдайы саусақ сорғыштық
9. Қарым - қатынасқа түсуден қорқу
10. Бұрын байқалмаған, түскі және түнгі ұйқыда зәр шығару Жоғарыда аталғандардың бәрі баланың психо эмоционалды күйзелісте екенін көрсетеді, тек алдын осындай белгілер байқалмаған жағдайда ғана. Балалардың өзі - өзіне сену сезімін қалыптастыру Бейімделу кезеңінің негізгі міндетінің бірі - баллада өзі - өзіне сену сезімін
қалыптастыру болып табылады. Бұл үшін келесі іс - әрекеттерді орындау қажет:
1. Балаларды бір - бірімен таныстыру, бір - біріне жақындастыру;
2. Тәрбиеші мен баланың танысуы, баламен тәрбиеші арасында сенімділік
орнату;
3. Топпен және балабақшамен танысу;
4. Балабақша қызметкерлерімен танысу;
Осының барлығы, яғни айналамен таныстыру ойын түрінде жүргізілуі тиіс. Балаларды бір - біріне жақындастыруға бағытталған ойындар
1. Кел, танысайық! Балалар тәрбиешімен бірге шеңберде тұрады. Тәрбиеші қолына доп (доп жеңіл, әдемі болуы керек) алады. Бала допты қағып алып, өзінің атын айтып, келесі балаға береді, ойын осылай жалғасады.
2. Көпіршіктер!
Балалар орындықта жартылай шеңбер болып отырады. Тәрбиеші бір баланың жанына барып «Сенің атың кім?» атыңды қатты дауыспен барлығы есітетіндей етіп айтшы деп сұрайды!» Бала өзінің атын айтады. Тәрбиеші баланың атын қайталап, қолынан ұстап, келесі балаға келеді, осылай барлық бала кезекпен бір - бірінің қолдарынан ұстап тәрбиешімен жүреді. Алдымен ойынға құштарланып тұрған балаларға барған жөн. Егербір бала ойнағысы келмесе қинаудың қажеті жоқ. Олар ойынды бақылап отырып, ойынға қызығып өздері ойынға қосылады. Балалар үлкен шеңбер болады. Тәрбиеші, «қараңдаршы бізде қандай үлкен көпіршік сияқты шеңбер пайда болды! Қараңдаршы, біз қалай көппіз.- Ал енді кішкентай шеңбер жасаймыз». Балалар тәрбиешімен тығыз шеңбер жасап, көпіршікті үрлей бастайды.
3. «Кімнің дауысы?»
Балалар жартылай шеңбер жасап отырады, ойын бастауға бір бала шығып, балалардың артында тұрып бір баланың атын атайды, балалар кім екенін табады. 
Ойын осылай жалғасады. Балаларды балабақшаға бейімдеу барысында балаларды балабақшада жұмыс жасайтын қызметкерлермен таныстыру мақсатында ойындар жүргізукерек. Әр баланы таңертеңгі қабылдауда жылы қабақпен қабылдау. Ата - анамен тығыз байланыста болу. 

2023-2024 оқу жылы 
«Педагогтар арасындағы ұйымшылдықты нығайту» тренинг
Мақсаты: Психологиялық тұрғыда ұжымды бірлікке, ынтымаққа, олардың бойында көрініс табатын әртістік қабілеттерін дамытуға, жалпы педагог бойына тән мінез- құлықтарды көрсете білуге жетелеу.
Міндеттері: 
· •Ұжымда жағымды психологиялық ахуал қалыптастыру; 
· Сергек қимыл, ширақ ой, сезімтал жүрекпенөз кәсіптеріне, өзіне деген қызығушылықтарын одан әрі жандандыру;
· Жеке тұлғалық қасиеттерін ашу. 
Жоспары:
1. "Шаттық шеңбері"
2. "Өз керегіңді тап" жаттығуы.
3. "Менің сүйікті кейіпкерім" ролдік ойыны.
4. "Касса" жаттығуы.
5. "Менің эмоциям" жаттығуы. 
Ұйымдастыру кезеңі:
Сәлеметсіздер ме, құрметті педагогтар! Ұлағатты ұстаз - ең алдымен, шәкіртіне өнерді, білімді үйретуші. Ұстаз шәкіртіне үйрететін нәрсесін өзі жан-жақты терең біліп және қалай үйретудің тәсілдері мен әдістерін жақсы меңгерсе, шәкіртін білімге қызықтыра, ынталандыра түсіндіріп, оның сезімін ұшқырлап, білімін дамытады. Ал, ұлағатты ұстаз алдында шәкіртінің орындайтын міндеттері мен парыздары өте көп. Ең әуелі, шәкірт ұстаз сөзін ықыласпен тыңдауға, ісін ілтипатпен үйренуге ұмтылуға тиіс деп ойлаймын. Сондықтан да, бүгінгі тренингке қатысқалы отырған құрметті ұстаздар, сіздерге іске сәт демекпін! Олай болса, тренингімізді шаттық шеңберімен бастайық.
Тренинг барысы.
1. "Шаттық шеңбері" сәлемдесу жаттығуы.
· Қазақ, орыс, ағалшын, америкалықтар кездескенде бір-бірінің қолын алып
амандасады.
· Италияда -- бір-бірімен құшақтасады.
· Бразилияда - бір-бірін иығынан қағады. • Македонияда -адамдар шынтақтарымен амандасады. • Никарагуада - иықтарымен. • Қытайлықтар бұрын кездескенде өздерінің қолын қысатын.
· Латын америкалықтар құшақтасады.
· Көне гректер кездескенде "Қуан!" дейтін. • Қазіргі гректер бір-бірін "Аман бол!" деген сөзбен қарсы алады.
· Арабтар "Алланың нұры жаусын!" деген сөзбен қарсы алады.
· Навахо атты үндістер: "Бәрі жақсы!" деп бір-бірін қарсы алады.
· Австралиядағы аборигендер үш әрекетпен амандасады: қол соғады, секіреді, бір-бірін жамбасымен итереді.
2."Өз керегіңді тап" жаттығуы.
Ортаға екі педагог шығарылып қолдарына үлкен, бос сөмке ұстатылып, көздері орамалмен байланады. Осыдан кейін ортаға үстел қойылып, үстіне сөмкеге сиятын әр түрлі заттар қойылады.
Қажетті құралдар: кітап, қалам, қарындаш, тарақ, кілт, қол айна, папкалар, журналдар, орамал, қайшы, доп, әмиян, кесе, қасық, көзілдірік, газет, майлық, телефон, пакет, кәмпиттер, қуаттандырғыш, ойыншық, опа-далап, крем, қағаз
т.б. 
Нұсқау: жұмысқа асығып бара жатқан педагог осы заттардың ішінен жұмысына қажетті заттарды тез арада тауып, жинақтап алуы керек. 
Берілген уақыт: 3 минут. 
Жаттығуды қорытындылау: берілген уақыт аяқталған соң ойынға
қатысушылардың сөмкесіндегі жинаған заттары ортаға қайта шығарылып саналады, кім қажетті заттарын дұрыс таңдап, көп жинаса сол адам жеңімпаз болады.
3.Рөлдік ойындар. "Менің сүйікті кейіпкерім". 
Мақсаты: ойынға қатысушылар арнайы бірлескен немесе өзара ұйымдасулары бойынша 4 топқа бөлінеді. Әр топқа сахналық қойылым орындауға байланысты тақырыптар беріледі. Берілген тапсырмаларды ым-ишара, үнсіз, іс-қимылдары арқылы кезекпен орындап шығулары керек. 
Мысалы: "Мақта қыз бен мысық" ертегісінен, "Тақиялы періште" фильмінен, "Жеті лақ" ертегісінен, "РЕПКА" ертегісінен және т.б.
Талдау:
· Қай қойылымды орындау қиын болды? 
· Кімнің, қай топтың қойылымды орындаулары қызықты болды?
· Орындаудан қандай әсер алдыңыз?
4."Касса" ойыны.
Мақсаты: сіз өзге қалаға тығыз шаруаңыз шығып, шұғыл түрде ұшақпен ұшып баруыңызға тура келді. Бірақ ұшаққа билет жоқ, барлық билет сатылып кеткен. Ал сіз шаруаңызды шұғыл түрде реттеуіңіз керек. 
Нұсқау: сіздің міндетіңіз кассирга жағдайыңызды айтып жеткізіп, қалайда кассирді көндіріп, ұшаққа бтлет алуыңыз керек.
Талдау: 
· Сіз үшін қай сөйлемді айту қиын болды?
· Сіздің өзіңіз туралы айтқан қай сөздеріңіз қызықты болды?
· Кассир сізді қалай қабылдады?
· Шұғыл шаруаңызды реттей алдыңыз ба?
5."Менің эмоциям" жаттығуы.
Мақсаты: әртістік қабілетті дамыту, ашылу және еркіндікте болуға үйрету, жағдаяттарда эмоцияны қалай көрсету керектігін өңдеу. 
Уақыты: 10 минут.
Қажетті құралдар: әртүрлі эмоциялар бейнеленген үлестірмелер (эмоциялар және
адамның дене мүшелері). Үлестірмеде мынадай суреттер бейнеленуі керек: "Қайғы. Бет", "Қуаныш. Еркін", "Тәкапарлық. Оң қол", "Паңдық. Арқа", "Қорқыныш. Аяқ", "Таң қалу. Қас".
Нұсқау: қазір мен адамның эмоциясы мен дене мүшелері бейнеленген үлестірмелер
таратамын. Сіз мұқият қарап, эмоцияны бейнелеуіңіз керек. Мысалы, "Қайғы. Бет" үлестірмесі түссе, қайғыны беттің көмегімен көрсетуіңіз керек. Топтың тапсырмасы -көрсетуші қандай эмоцияны бейнелеп тұрғанын табу.
Талдау: 
Сіз үшін эмоцияның маңыздылығы қандай?
Олар адам өмірінде қандай рөл ойнайды?
Қандай өмір жағдаяттарында олар пайда болуы мүмкін?
Қорытындылау. 

2023-2024 оқу жылы 
«Менің шұғылалы әлемім»
педагогтарға арналған тренинг
Мақсаты: Балабақшадағы педогог, қызметкерлердің психикалық көңіл-күйлерін көтеру. Өздеріне құрметпен қарау.Ұжымда сыйластық қарым-қатынас орнату арқылы адамгершілікке, достыққа, өзара түсінушілікке, көңілді, мейірімді ұйымшыл
болуға баулу.
Барысы: Қадірлі әріптестер, бүгін сіздердің психикалық көңіл-күйлеріңді көтеруге, өз-өзіңізге құрметпен қарауға, бір-бірімізбен сыйластық қарым-қатынаста болуға арналған тренингке ұйымшылдықпен қатысуға шақырымын. Қазіргі заманда ұстаз, тәрбиешіден құрметті маман жоқ. Бұл қиында қызықты мамандық. Ал, қазіргі заман талабына лайықты,білімді, ғылыми жаңашылдықты, өнер мен саясатты білетін ұстаз, бұл- «шебер ұстаз» делінеді.
1. «Танысу жаттығуы» 
Ойынға қатысушы амандасу ретінде бір-бірінің көңіл- күйлерін сұрайды. Жаттығу қатысушылар өз есімдерімен таныстады. Есімдерінің қойылу тарихын әнгімелеп береді.
2. «Қандай ағашты таңдайсыз?» тест 
Мақсаты: Әркім өзінің қандай екенін білу үшін
Барысы: Суреттегі ағаштардың бірін таңдап алыңыз. Әрине қайсысы көзіңізге ерекше түсті, соның реттік санына қараңыз. Егерде суреттегі ағашты таңдап болсаңыз, өзіңіз жайлы психалогикалық тест жауабымен танысыңыз. Сіз қандай екенсіз?
3. 1) Ойлануға арналған жаттығулар.
Мақсаты: Бір-бірімізді жақын тану үшін бір-бірімізді көзіміз арқылы сипаттау. Барысы: Ойынға қатысушылар екі жұптан бөлінеді. Екі жұп бір-бірінің көз жанарына үңіліп қарау арқылы бір-бірін сипаттайды. Мысалы: Айгүл сенің көзің күлімдеп тұр. Айнұр сенің көзің ойлы көз,- деген мағнада,
2) Ойлануға арналған жаттығудың екінші бөлімінде ойынға қатысушы екі жұп бірбіріне қарап отырып, бірінші жұп қарсы жұптың бес жасындағы кезін сипаттайды. Екінші жұп болса қарсы жұптың он жасында қандай болғанын сипаттайды. Әр адам ойлау арқылы қарсы жұп туралы жүйеле сипаттап айтады. Дұрыс айтылса, ия «дұрыс» деп, қате айтылса «дұрыс емес», мен мынадай болдым деп өзі айтып шығуы қажет.
4. Сергіту жаттығуы. «Орындарымен ауыстыру»
Ойынға қатысушылар шеңберге тұрады. Содан соң туған айларына қарай орындарын ауыстырады. Әрі қарай да солай жалғастырады Ойын жәй ғана саз әуенімен орындалады. Екі-үш рет ойналады.
5. Психолог сөзі. 
«Жүректен шыққан жылы сөз, жүрекке жол табады» демекші, жылы сөз адамдарды достастырады, сабырлы болуға, денсаулығын сақтауға, көңілін көтеруге, ашуын қайтаруға себебін тигізеді. Әрбір айтылған жылы сөзді адам жүрегімен қабылдайды. Сондықтан да қолдан келгенше бір-біріне жылы сөздер айтқан дұрыс. Олай болса бір-бірімізге тілек тілейік. Қатысушылар шеңбер құрып тұрады. Бір-біріне сағаттың тілінің бағыты бойынша жүрекшені ұсына отырып, кезекпен достық тілектерін білдіреді.
Ойын тренингіне қатысқаныңыз үшін рахмет.

2023-2024 оқу жылы 
Бала саусағын ойната отырып, тілін дамытайық
Саусақ ойыны -- бұл ұрпақтан ұрпаққа жалғасын тауып келе жатқан, әрі үлкен мәні бар мәдени шығармашылық. Саусақ ойыны -- саусақтардың көмегімен қандай да болмасын ертсгіні немесе өлең-тақпақ шумағын сахналау болып табылады.
Саусақ ойыны арқылы баланың сөйлеуге деген талпынысы, қабілеті дамып, ынтасы артады және шығармашылық әрекетіне жол ашылады. Саусақ ойынын ойнай отырып,балалар қоршаған ортадағы заттар мен құбылыстарды, жан- жануарларды,құстарды және ағаштарды бейнелей алады. Саусақтарының қозғалыс- қимылына қарап, бала қуанады шаттанады, сөзді айтуға тырысады және өлеңдегі үйренген сөз шумақтарын қайталап айта отырып, есінде сақтайтын болады. Сонымен қатар балалар екі қолын қимылдата отырып, оң, сол, жоғары, төмен т.б. түсініктерді бағдарлай алуды үйренеді.
Ал тіл кемістігі кездесетін балалардың жалпы қимылдары, соның ішінде саусақ бұлшық етінің қимылдары жеткілікті деңгейде дамымайды.
Сөйлеу тілі мүшелері әрекетінің қозғалуларының дамуы қол саусақтарының нәзік, қимылдарының дамуымен тығыз банланыста болғандықтан, бала қолының ептілігін толық жетілдіру, тузету -- тәрбие жұмысын жүйелі жүргізуді қалайды.
Саусақ ойынын балабақшада және үй жағдайында әсерлі, көңілді түрде ұйымдастыруға болады. Алдымен балаларға саусақ ойыны түсіндіріледі, әр қимылы көрсетіледі.
Мысалы, «Саусақтар сәлемдеседі» ойынын алайық. Мұнда бас бармақ ұшы әр саусақтың ұшымен кезекпен түйіседі. «Адамдар келеді». Оң қолдың сұқ саусағы мен ортаңғы саусақтарын жүгірген тәрізді етіп қимылдатады, Сонымен бірге халық арасында кеңінен тарап жүрген «қуырмаш» ойыны да саусақтардың нәзік қимылын жетілдіруге бағытталған.
Балалар осындай саусақ ойынын ойнай отырып, өлең шумағын қызыға айтады. 
Мысалы, «Моншақ». 
Қызыл-сары көк моншақ, 
Мен жасаймын көп моншақ.
Мұнда қатар екі қолдың бас бармағымен сақсаусақтарының ұшын түйістіре отырып, моншақ тәрізді бейнелейді, әрі оларлы тізбектеп қатарға тізе бастайды. Қыимылмен моншақ пішінін жасайды. Екі қолмен қатар жасай отырып, саусақтарды тізбектейді.
Сонымен катар қол саусақтары қиымылын жетілдіру үшін ұсақ таяқшалардан, жемістістердің дәндерінен, түймелерден әртүрлі бейнелерді тізбектеп жасау балалар үшін оте қызықты әрекет, әрі қол бұлшық етін дамытуға үлкен көмегін тигізеді.
Сонымен саусақ ойындарын жүргізу арқылы балалардың саусақтарының нәзік қимылдары мен бұлшық еттерінін жетілуімен бірге, олардың сөйлеу тілі мен ойлау қабілеттері дамитын болады және кейін жазу шеберлігін ойдағыдай меңгеруіне дайындайды.
Төмендегі көрсетіліп отырылған саусақ ойындарын балалар ақындарының өлең- тақпақтарымен байланыстырып, ұсынуға болады. 

Добым, добым домалак, 
Тоқтамайсың домалап. 
Үстел үстін бүлдірдің, 
Тәрелкені сындырдың, 
Тентек болып кеттің деп, 
Тұрмын сені тепкім кеп.
Ешкі 
Күнде тәртіп бұзылты,
Балаларды сүзіпті.
Жемістерді үзіпті,
Мүйізіне тізіпті.
Міне, осындай алыпты.
Атам көріп қалыпты.
Мазаны ала бердің деп-,
Мүйізін қағып алыпты. 
Мысық 
Пеш үстінде мысық отыр,
Аздап көзін қысып отыр. 
Тышқан етін жегісі кеп, 
Тісі оның қышып отыр. 
Қоян
Үзын құлақ сұр қоян,
Естіп қалып сыбдырды.
Ойлы-қырлы жерлермен,
Ытқып-ытқып жүгірді.
Қарап еді артына,
Қиығын салып көзінің. 
Келе жатқан томпаңдап, 
Көжегі екен өзінің.
Әтеш
Әдемі әтеш,
Таң атпай тұрыпты.
Ойқастап жүріпті.
Жан-жаққа қарапты.
Айдарын тарапты.
Қазым
Қазым, қазым қаңқылда, 
Көлде жүзіп салқыңда. 
Жем шашайын жейсің бе? 
Кәмпит берші дейсің бе? 
Жоқ, жоқ, жоқ 
Кәмпит тәтті болмайды ас,
Арпаменен бидай шаш. 

Ақ тауық-ау, ақ тауық, 
Ақ тауық неден қақсауық 
Ертеменен қыт-қыттайды, 
Ауламыздан шықпайды. 
Шеп-шеп десем келмейді, 
Берген жемді жемейді. 
Ауруы қандай қауіпті, 
Деп аяймын тауықты. 
Деп жүрсем тауығым, 
Ақ жұмыртқа тауыпты.
Құлып
Орманда бір үй тұр, 
Есігінде құлып тұр. 
Айтындаршы балалар, 
Құлыпты кім ашады?
Торғай
Торғай, торғай, торғайсың, 
Жақын келіп қонғайсың. 
Жем шашайын тойып ал, 
Сонда торғай тоңбайсың.
Қайық 
Қанық суда жүзеді, 
Сақинасын тізеді. 






















«Алтын сақа» ойыны
Бұл ойын сабақты балалардың білімін қорытындылау үшін өткізуге болады. Асық, тақта, сұрақтар жазылған карточкалар, суреттер, ойыншықтар, жеңімпаздарға арналған сыйлық көрнекі құралдар етіп пайдаланылады. Ойынның шарты бойынша 5-6 асықтың арасынан алтын сақаны таңдап алып, сақаны сұрақтар жатқан тактаға тастау керек. Сұрақты оқып, жауап беру қажет. 
Ойында колданылатын сұрақтар:
· үй жануарларын ата,
·  балабақшада кандай ойыншықтар бар? 
· өз отбасы туралы әңгіме
· балабақшада кім жұмыс істейді? 
· жұмбақты жасыру
· қандай құстарды білесің?
· жақсы көретін тақпағынды айтып бер 
· өз суретімді саламын /дене мүшелерш атап бер/
· санамақты колданып ойын ойнату.
Дұрыс жауап берген балаға асык беріледі.
Ойынның аяғында кім көп асық алды, сол жеңді. /не болмаса қай комаңда көп асық алды - сол жеңді/. 

2023-2024 оқу жылы 
Педагогтың кәсіби мәдениет этикасы
Педагогикалық этика / әдеп/ - этика ғылымының өзіндік тарауы болып табылады және педагогикалық мораль ерекшелігін зерттейді, педагогикалық еңбек саласындағы жалпы адамгершілік ұстанымдарының жүзеге асыру өзгешелігін анықтайды, оның функциясын, этикалық санат мазмұны принціптерінің өзгешелігін ашып көрсетеді. Сонымен қатар, педагогикалық әдеп оқыту - тәрбиелеумен кәсіби түрде айналысатын адамдар арасындағы және кәсіби ортадағы адамгершілік қатынастар мен мұғалімнің адамгершілік қызметтерін және мұғалімдер ортасында қалыптасқан өзгеше тәртіп пен мінез - құлық т.б. зерттейді.
Педагогикалық этика педагогикалық мораль мен моральдік құндылықтардың негізгі санаттарының түпкілікті мәнін қарастырады. Адамдардың адамгершілік қасиеттері мен мінез -құлқына, іс қимылына және өмірлік алуан түрлі құбылыстарға т.с.с. өзіндік баға беретін мейірімділік пен зұлымдық, адалдық пен ар-намыс туралы түсініктер жүйесін моральдік құндылықтар деп атауға болады. Педагогикалық қызметте моральдік түсініктердің негізгі түрлерінің бәрі қолданылады, дегенмен, педагогикалық қызмет пен қарым-қатынас тәрізді түсініктер этиканың жеке дара тарауына қатысты педагогикалық түйсіну тәрізді жекелеген түсініктерді бөле -жара көрсетеді. Осындай санаттың ішінде кәсіби - педагогикалық борыш, педагогикалық әділдік, педагогикалық ар-намыс және
педагогикалық бедел бар.
Әділдік дегеніміз жалпы алғанда, адамдардың адамгершілік қасиеті мен олардың қоғамдық танымал болуы, құқықтары мен міндеттері арасындағы өзара сәйкестілік деуге болады; педагогикалық әділдіктің: мұғалімнің оқушылармен қарым-қатынасы барысында олардың тәртібін, қылығын, оқуға деген көзқарас- құлшынысын, адамгершілік тәрбиелілік деңгейін анықтау мен бағалау барысындағы мұғалімнің обьективтілігі мен оның адамгершілігіне өзіндік баға беретін ерекше сипаты болады. Педагогикалық әділдік өзгешелігі оқушылар мен педагогтардың іс қимылды бағалау және оған қатысты жауап рекциясының әр түрлі адамгершілік деңгейде болуында; педагог обьективтілігінің өлшемін анықтау көбінесе педагогқа байланысты болады; өзіндік қорғаныс деңгейі әр түрлі тараптар
ара-қатынасының көбінесе жалпы моральдік бағалауға түсетіндігінде; ең ақыр аяғында педагогпен алдын ала бағдарламаланған педагогикалық қажеттіліктерді балалардың түсінбеуінде;
Кәсіби педагогикалық борыш - педагогикалық әдептің ең маңызды санаттарының бірі. Өзінің еңбегіне деген шығармашыл көзқарас, өз-өзіне қатаң талап қою, кәсіби білім-білігі мен педагогикалық шеберлігін арттыруға деген құлшыныс, оқушыға , оның ата-анасына деген құрмет көрсету және талап қою қажеттілігі, мектеп өмірінде кездесетін қиын да, күрделі шиеленістерді шеше білу тәрізді өзгеше іс - қимыл педагогтың кәсіби борышына жатады. Кәсіби ар-намыс - бұл педагогикада мұғалімнің өз маңыздылығын түсініп қана қою емес, сонымен қатар оның қоғаммен танылуы және моральдік сипаты мен сіңірген еңбегіне деген қоғамның құрметі деген түсінікті білдіреді. Педагог мамандығында жеке бастың ар-намысы мен қасиетін түсіну сезімі ерекше байқалып тұрады. Егер мұғалім өз мінез -құлқында және тұлғалармен ара -қатынас барысында педагог идеалына қойылатын талаптарды бұзған болса, осыған сәйкес кәсіби ар-намысқа, педагогтың адамгершілік сипатына немқұрайлы қарау әрекеті демонстарцияланады. Мұғалімнің ар-намысы - оның кәсіби борышын орындау барысында көрінетін нақты кәсіби ар-намысына қоғамдық баға беру.
Мұғалімнің педагогикалық беделі-оның балалар,әріптестер ұжымындағы моральдік статусы , бұл құрмет пен қошаметке ие болып жүрген беделді де, құрметті ұстаздың тәрбиеленушілердің тәртібі мен нанымдарына әсер ететін өзіндік тәртіп түрі. Педагогикалық бедел мұғалімнің осыған дейінгі алған моральдік-этикалық және психологиялық- педагогикалық даярлығына байланысты. Оның деңгейі білімнің , зеректіктіктің , шеберліктің тереңдігімен және өз еңбегіне деген ерекше қатынасымен т.б.
анықталады.
Педагогикалық әдеп құрамына адамгершілік санадан адамгершілік тәжірибеге көшудегі адамгершілік шығармашылық элементі енеді. Мұғалімнің адамгершілік шығармашылығына көптеген жиынтықтар енгізіледі, оның ішінде аса маңызды деп саналатын: педагогикалық мамандықтың қоғамға қатысты нормалары мен оның маңыздылығын түйсіну; түрлі күрделі оқиғалар орын алған жағдайда, оның пайда болу жағдайын түсіну; адамгершілік-педагогикалық нормаларға сәйкес ең үлгілі әрекетті таңдау қажеттілігі;
Педагогикалық тәртіп - мұғалімнің қызметінде оның ойы мен әрекеті ұштасып жататын педагогикалық моральді іске асыру түрі. Тәртіп - іс-қимылдың барлық обьективтік әсері мен оның субьективтік қабылдануын алдын ала көре білуді көздейтін адамгершілік тәртіп. Осы арқылы мақсатқа жетудегі барынша жеңіл және мейлінше жағымсыз түрде жету ізденісі көрінеді. Педагогикалық тәртіп - үнемі шығармашылықта және ізденісте болу деген сөз.
Педагогтың тұлғаға деген құрмет сезімі, жоғары талап қоюы, әңгімелесіп отырған адамды тыңдай білуі , оны түсіне білуі, ара-қатынастағы іскерилік, бірбеткейсіз ұстанымдылығы, сабырлылығы , адамдарға қатысты ерекше зейіні мен сезімталдығы т.б. педагогикалық тәртіпке жатады.
Педагогтыңпедагогикалық мәдениетіне қойылатын талаптардың ішінде педагогикалық тәжірибенің даму барысында қалыптасқан жалпы адами мәдениет те бар. Бірақ педагогикалық салада өзіндік адамгершілік тәрбиенің ажырамас бөлігі болып табылатын моральдік үйлестірудің де өзіндік ерекшелігі бар. Өйткені педагогтың іс -қимылын ешкім бақыламайды ғой. Ол көбінесе өз қылығын өзі бағалайды, өзі түзетеді. Сол себепті мұғалімнің моральдік «барометрі» педагогикалық ұяты аса сезімтал және жоғары деңгейлі болуы шарт.
Педагогтың кәсіби тәртіп кодексі педагогикалық ұстанымдар мен моральдан туындайтын адамгершілік талаптар үйлесімін анықтайды және оның педагогикалық қызмет үдерісіндегі ара-қатынас жүйесі мен тәртібін реттейді. Педагогтың кәсіби тәртіп кодексінің басты мақсаты мұғалімнің өз-өзіне , педагогикалық еңбекке , оқушылар мен мұғалімдер ұжымына деген ара-қатынасын анықтайтын негізгі талаптарды белгілеу болып табылады.
Педагог тәртібі оның педагогикалық әрекеттеріне адамгершілік тұрғыдан реттейді. барынша толыққанды кәсіби- этикалық сипаты мен мақсатқа сәйкестігі педагогикалық тәртіптің келесі сипаттарында ( мінез- құлықта) ұсынылған:
· талапшылдық , жеке бастың қасиетін қорламау, түртпектей бермеуінде; 
· қарым-қатынас барысында табиғилық, қарапайымдылық танытып, мәймөңкелік ен өрескелдікке жол бермеуінде;
· бірбеткейліксіз ұстанымшылдығы және табандылығында; - аса дабыраламайтын зеректік пен сезімталдығында; -тұлғаның жеке басын қорламайтын әзіл-сықақ қолдана білуінде;
· иландыру, нандыру, ескерту, ұсыныс жасау және қысымшлық пен қорлықсық жазалай білуінде;
· өз білімі мен кәсіби даярлық деңгейіңнің артықшылығын атап айтпай-ақ білім алушыларды оқыту және тәрбиелеу білу қабілетінде;
· білім алушыларды тыңдай білуі, оның және өзгелердің сұрақтарға берген жауаптарына тыңғылықты қарай білуінде; 
Жоғарыда аталған педагогикалық тәртіп түрлері педагогтың түрлі оқу- тәрбиелік міндеттерін шешу барысында көрініп, олардың кәсіби қызметінің тиімділігі мен сапасын арттыруға ықпал етеді.
Кәсіби әдеп сипаты келесі жағдайда көрінеді:
· педагогтың сыртқы келбетінен; 
· кез келген орын алған жағдайды жылдам және дұрыс бағалай білуі, сондай -ақ өз тәрбиеленушілерінің тәртібі мен қабілеті туралы қорытынды жасауға асықпауынан; 
· өз -өзін ұстай білу, қиын жағдайда сезімге жол бермей, салқынқандылық
танытуынан; 
· балаларына қоятын талаптарының ойға сыйымдылығы мен оларға деген сезімталдығынан;
· балалардың жас және жеке -дара ерекшеліктерін жақсы білуінен; 
· өз еңбегіне сыни көзқараспен бағалай білуінен;
Әдепті педагог жұмысқа, іскери кездесулерге уақытында келеді;өзінің әріптестеріне, балаларына, олардың ата-аналарынан алған заттарын уақтылы қайтарады; айналасындағы адамдарға залал келтіретін , алып-қашпа сыбыс пен расталмаған фактілерді дауыстап қайталамайды;
Педагогикалық тәртіп қолданылатын педагогикалық әсер етудегі әдіс, тәсілдердің негізділігімен және икемділігімен сипатталады. Ол бір қалыптылық пен формализмге төтеп бермейді. Тәртіп негізі - педагогтың шыдамдылығы мен салмақтылығында. Педагог ретінде шығармашыл ұжымды басқарушы тәртіпті басшының басты қасиеті - жоғары талап қоя білу, тәрбиеленушілерге шынайы құрмет көрсету. «Тәртіп» түсінігі көптеген жиынтықтардан құралады, бірақ, олардың бәрі кішкентай адаммен және оған деген ерекше сезімталдықпен, қамқорлықпен байланысты. Педагогикалық тәртіп - мұғалімнің педагогикалық қызметіндегі сан түрлі жоспарлы рөлі шартты мұғалім мінезі мен тактикасының икемділігін көздейді. Сабақта - нақтылық, сыпайылық, ұжым сабаққа дайын болмағанда қаталдық. Сабақтан тыс уақытта -- жеке әңгімелесу, саяхат кезінде, серуен барысында аса қажет болатын шынайылық, ақжарқындық.
Педагогикалық тәртіп икемділігінің орнына айқай салу, көп сөйлеу, ызақорлық таныту кезінде педагогикалық кәсіби қызметті тез арада керісінше сипаттағы педагогикалық әлсіздікке айналдыруға болады деп тұжырымдайды психологтар. Бұл дәрігердің сырқат адамға көмек көрсетудің орнына, оны ұрып тастауымен пара-пар деген сөз. 
Кәсіби- педагогикалық қарым-қатынас әдебінде стиль де маңызды рөл атқарады. Педагогтың оқушыларымен ара-қатынас стилі - бұл әлеуметтік және адамгершілік санат. Ол көптеген маңызды факторларға сай қалыптасуымен қатар, соған тәуелді болады:
- адамның психикалық қалыптасуына;
- оның құндылық бағытына;
- білім деңгейі мен жалпы мәдениетіне;
- маңындағы әлеуметтік ортаның әсеріне;
-адамдардың беделіне (педагогтың қалыптасыуына барынша ықпал еткен тәжірибелі педагтардың өнегесі)
Ешқандай сауалнама жинақтары мен ешбір сауал-сұрақ өткізу жұмыстары мұғалім мен оқушы , тәрбиеші мен тәрбиеленуші арасындағы тікелей қарым-қатынасты ауыстыра алмайтынын тәжірибе көрсетіп отыр. Бұл үрдісте мұғалім тарапынан көбіне ақпараттық мәлімдеме басым болады. Мұғалім осындай қысым көрсеткен жағдайда, қарым-қатынас жоғалып, түсініспеушілік орын алады. Мектеп педагогы өзінің оқушыға жасайтын психологиялық ықпалын ескере бермейді, ал бұл болса назардан тыс қалмайтын жағдай. Педагог әр баланың жүрегіне жол тауып, оның жан дүнесінің «құлпын» аша білуі тиіс. Ол өзінің бір ауыз сөзі бала өмірінде үлкен рөл атқаратынын және оны өмір бойы есіне сақтап қалатынын білуі керек.
Педагог пен бала қарым-қатынасының талаптарын қалыптастыру қажет десек, олар:
-сенімділік;
-баланы тыңдай білу;
-өзара түсінушілікті негізге алу;
-іскери қарым-қатынас;
-ықпал етуден өз ара әрекет жасауға көшу қабілеті; 
Бұл үрдерістің барысындағы ең маңыздысы мұғалімнің қарым-қатынас шығармашылығы болып табылады. Бірдей тапсырманы, бірдей әңгімені мұғалім әр түрлі ырғақпен , әр түрлі көңіл-күймен беріп, өткізе алады. Педагогикалық қарымқатынастың маңыздылығын ескере отырып «Сыныпқа кіретін педагогқа бірнеше ереже» ұсыныбақшымыз:
1. Өзіңіздің балалармен қарым-қатынасыңыз туралы ойлаңыз, оны құрыңыз;
2. Педагогикалық қарым-қатынас құру кезінде педагогикалық мақсатты ғана көздеп
қоймай, баланың мүддесін де ескеріңіз.
3.Өз сөзіңізді бір балаға немесе балалар тобына нақты бағыттаңыз.
4.Қарым -қатынасты «билік» түрінде құрмаңыз. Ең кішкентай сәбидің де қарымқатынаста өз еркіндігіне талпынатыны есіңізде болсын.
5. Балалар ұжымындағы психологиялық атмосфераны тани біліңіз, бұл баламен қарым-қатынасқа көмегін тигізеді.
6. Балаларды тыңдай біліңіз.
7. Өзіңізбен қарым-қатынас кезінде олардың көңіл-күйін сезе біліңіз.
8. Балалар арасында егестер болуы мүмкін екенін және өзіңіздің педагогикалық дәрменсіздігіңіз арқылы оны ушықтырып алуға болатынын ұмытпаңыз.
9. Баланың қателігін айту кезінде әдептірек болыңыз. 
10. «Қиын» мәселелерден аулақ болу үшін «неге?» , «не үшін?» деген сұрақтан бастаңыз.
11. Қарым-қатынас барысында бастамашыл болыңыз.
12. Қарым-қатынас кезінде әсіресе қыздарға көңіл бөліңіз. Олар мейлінше нәзік, әрі эмоцияға жақын.
13. Балармен қарым-қатынас кезінде бір қалыпта ( тура жоспар бойынша) әрекет жасаудан аулақ болыңыз.
14. Кейбір балаларға деген жеккөрішін сезімінен аулақ болып, оны жеңе біліңіз. 
15. Констурктивті бастамасыз жасалған жұмыс (тек қана сынау) еш нәтиже бермейді.
16. Балаларға жиі күлімсіреңіз.
17. Балаларды жиі қолдап, мадақтап, мақтап отыруға тырысыңыз.
18. Балалар сіздің өзіне қалай қарайтыныңызды білуі тиіс. Баланың тәртібіне берген
сіздің бағаңыз оның өзіңізге деген қарым-қатынасын қалыптастырады. 
19. Әр баламен қарым-қатынасыңызды есте сақтаңыз. Есіңізде болсын, Сіздің қарым-қатынасыңыздың өзгеруі баланың негативтік тәртібіне әкеп соқтырады.
20. Әр әңгімеге дайындалып, әңгімелесу стратегиясын құру керек. 
21. Балалардың өсіп келе жатқаны және олардың алғашқы тәртібі өзгеріп отыратыны есіңізде болсын. 
22. Тәрбиеші мен топтың арасында кедергілер орын алуы мүмкін. Бұл арада  топтағы, балалар арасындағы әлеуметтік-психологиялық жағдайды ескеру керек.
Сонымен қатар ынталандыру, жазалау және мадақтау тәсілдерін пайдалана отырып, мұғалім әр балаға қатысты ерекше әдепті болуы тиіс. Оқытушыны ұжымы қолдамағанда немесе оқушылар бұл мақтау негізсіз деп есептеген жағдайда мадақтау әдепсіздік. Жаза қолдану кезінде тәрбиеленушіге құрмет пен талапты біркелкі қоя білу өте маңызды. Оқушы қылығына ренжуге, әсіресе бар ашуды баладан алуға , жеке басын қорлауға жол бермеңіз.
Кәсіби этика әріптестерімен және басқа адамдармен түрлі жағдайларда, ресми және бейресми қарым -қатынастар барысында көрінетін маманның жалпы мәдениеттілігі деңгейінің жоғары болуын көздейді. Демек, педагогтың өмірінде қарым-қатынас мәдениеті ерекше рөл атқарады.
Әдепті және қарым-қатынас мәдениетінің негізгі талаптарын білу педагогтың өзіне де, өзі оқытып, тәрбиелеп жатқан балаларға да қажетті.
Педагог сенімділік, сыйластық және сүйіспеншілік тәрізді сезімдерді тудыра білуі керек, оларсыз ұстаз шынайы бедел болмайды. Өзіңізге айналадағы адамдардың қалай қарайтыны жөнінде және ол неге байланысты екенін ойланып көріңіз.
Адамдармен жақсы қарым-қатынас құру педагогтың кәсіби қасиеті - баланы тыңдай, ести білуіне тәуелді. Педагогтың ең маңызды кәсіби қасиетінің бірі - көшбасшылық қабілетінде. 

2023-2024 оқу жылы 
«Жақсы көңіл-күй жан азығы»
Мақсаты:ұжымның психикалық көңіл-күйлерін көтеру,шығармашылық қабілеттерін бағалай білу,өздеріне құрметпен қарау,ұжымда сыйластық қарымқатынас орнату.
Құрметті әріптестер,бүгін сіздердің психикалық көңіл-күйлеріңізді көтеруге, өз бойларыңыздағы шығармашылық қабілеттеріңізді бағалай білуге, өз-өзіңізге құрметпен қарауға, бір-бірімізбен сыйластық қарым-қатынаста болуға арналған тренингімізге ұйымшылдықпен қатысуға шақырамын.Ендеше,тренинг ережесін қабылдап алайық.
Тренинг ережесі:
1.Белсенді қатысу
2.Тыныштық сақтау
3.Ойын ашық айту
4.Ынтымақтылық
1.Сәлем -сөздің атасы! (шаттық шеңберінде бір-бірімізге жақсы көңіл-күй сыйлау) Алақанды 1,2,3 рет соғып психолог команда берген кезде, екі рет «Сәлем», үш рет
«Сәлеметсіз бе», бір рет үнсіз басын иіп амандасу рәсімін жасау керек.
2. Психогеометриялық тест. Сіздерге геометриялық пішіндер көрсетіледі.Өзіңізге жақын пішінді таңдаңыз.Әр қатысушыға өзі таңдаған фигураға байланысты мінездемесі оқылады. Шаршы - ұйымдастырғыш, дәлдік бақылауға қатал, қадағалайтын, ойлаушы, нұсқаушы, ақпаратқа байқампаз, хабаршыл, жазбаша сөздікке ынталы, ұқыпты, тазалық сүйгіш, сақтанғыш, суық, үндемейтін, қырсық, табанды, еңбексүйгіш, бас саясаткер, достары мен таныстары шағын, еңбекқор адам. 
Үшбұрыш - көшбасшы, билікке талпынғыш, тазалықты сүйгіш, жеңіске құмар, өз- өзіне сенімді, шешім қабылдағыш, батыл, сезімі күшті, энергиясы жеткілікті, қауіп- қатерге жақын, лауазымды қызметкер, шыдамсыз, сөз тапқыш, ортадағы қарымқатынас кең, жақын достары мен ортасы шағын, көшбасшы адам. 
Тіктөртбұрыш - көңіл-күйі өзгермелі, өз-өзін қадағаламайды, қозғыш, көп нәрсені білгенді ұнатады, батыл, өз-өзін төмен бағалайды, өз-өзіне сенімсіз, басқаларға сенгіш, жылдам, көңіл-күйі жылдам өзгереді, дау-дамайдан қашады, тиянақсыз, ізденімпаз адам.
Шеңбер - қарым -қатынасты жоғары бағалайтын, өзгелерді қадағалайтын, кең пейілді, түйсігі жақсы дамыған, шыдамды, эмоцианалды, сезімтал, сенгіш, тез шешім қабылдай алмайды, бас саясаткер, әңгіме айтқанды ұнатады, біреуді көндіре алады, өзгелерге көзқарасын дәлелдей алады, өткен өміріне көп көңіл бөледі, көпшіл, ынталы, достары мен таныстары көп, мейірімді адам. 
Зигзаг - көңіл-күйі өзгеруге бейім, креативті, білімге ынталы, түйсігі жақсы дамыған, өз идеяларына ұстамды, арманшыл, болашаққа талпынысы жоғары, барлық жаңа өзгерістерге қызығущылығы жоғары, қағаз жұмыстарын ұнатпайды, адамдардың ортасында бірқалыпты, ойын-сауыққа құмар, қаржы мәселесіне немқұрайлы қарайды, шығармашыл адам.
3.Ашулы шарлар жаттығуы.
Шарты: 8-10 қатысушыны ортаға шығарып бір-бір шарды үрлеп, оларды байлау сұралады. 
Қатысушыларға түсіндіру керек, шарлар адамның денесін бейнелейтінін, ал оның ішіндегі ауа, адам сезімін білдіреді. Қатысушылар қолдарындағы шарды аяқтарымен жаруы керек.
- Шарды жарғанда қандай сезімде болдыңыздар?
- Ашуды осылай шығару дұрыс па?
Түйін: 
Бұндай қатты жарылған шар агрессияны білдіреді. Ол қауіпті. Енді қатысушылар келесі шарларды үрлейді, оны байламай ұстап тұрады. Бұл шарлар да ашуға толы сезімді білдіреді, ал енді жайлап қана шардың жарты ауасын шығарамыз. Шар кішірейді. Бірақ жарылмады. - Бұл нені білдіреді?
Түйін: 
Егер біз ашуымызды бақылап шығарсақ, ол ешкімге зақым келтірмейді. Енді қатысушылар шардағы ауаны толығымен сыртқа шығарады. Бұл дегеніміз- ашудың қауіпсіз жолын табу - ол әр адамның өз қолында екендігін білдіреді. Ендеше ашуымызға ерік беріп алмайық.
4.«Адамгершілік ағашы» жаттығуы
Қатысушыларға қағаздардан жасалған кішкентай жапырақшалар таратылады. Әр топ мүшелері өздерінің қолындағы жүрекке «Жаман қасиеттерден аулақ болуымыз үшін не істеуіміз қажет, қандай қасиеттерді бойымызға дарытуымыз керек?» - деген сұраққа жауап жазады. Жылы, мейірімді сөздер жазылған жапырақшаларын адамгершілік ағашына іліп, солып қалған ағашты жандандырады. Сұрақ: Қалай ойлайсыздар, ағашымыз жанданды ма? Қайтіп? Неліктен?
Түйін: Ең бастысы сүйе білу керек. Қайырымды болу-ол еліне, табиғатқа, адам баласына деген махаббаттан басталады. Әр уақытта жақсы сөз айтуға, қайырымды іс жасауға бейім болайық.
5. Жаттығу: «Джунглидегі жаңбыр» 
Мақсаты: Иық. мойын, омыртқа аймақтарындағы бұлшық еттің жиырылуын жою, босаңсу, шаршағанды басу.
Нұсқау: Тар шеңбер құрамыз. Джунгли ну орманындамыз деп ойлаймыз. Ауа райы бастапқыда өте керемет болады. Күн көтерілгенде өте ыстық, ауа қапырық болды. Бір мезетте жеңіл самал жел соқты. Алдынызда тұрған адамның арқасына қолынызбен жеңіл қимылдар жасаңыз. Жел күшейе түседі. (арқаға қолмен батырынқырайтын кимылдар жасалады). Құйын басталады (күшті айналыс қозғалыстарын жасаңдар) .Содан кейін жай жаңбыр сіркірейді ( көршіңнің арқасын саусақтарыңмен түртесің). Нөсер жауын басталады (жоғары төмен алақан, саусақтармен сипайсың) . Бұршақ аралас жауын жауа бастады ( барлық саусақтарынызбен түртесіз). Содан кейін қайтадан нөсер жауын, жай жаңбыр, одан кейін күн ашылады. Енді 180 градусқа бұрылып,жаттығуды қайталаймыз. 
Талдау:
- Мұндай массаждан кейін өзіңізді қалай сезіндіңіз? - Жаттығуларды орындағанда қай әрекеттер жағымды, қайсысы жағымсыз болды?
- Өз сезімдеріңізбен көңіл -күйлеріңізбен бөлісіңіз.
6. «Тату алақан» жаттығуы. 
Әр қатысушы өз парағына алақанының суретін салады да, өз орнында қалдырып кетеді, келесі қатысушының орнына барып, оның алақаны салынған суреттің ішіне оған жақсы тілек жазады. Осылай шеңбер бойымен барлығы бір-біріне тілек жазып шығады. 

2023-2024 оқу жылы 
«Баланы мадақтау және жазалау»
Шектен шықпауға тиісті біздің данагөй халқымыз ежелден-ақ бала тәрбиесін болашақ тәрбиесі деп түсінген. Сол себепті, жаман мінез, қылықтан сақтандыруда «ұлға - отыз үйден, қызға - қырық үйден тыю» салған. Бұл және де біздің қазақ ұлтында бала тәрбиесінің бүкіл әулеттің, бүкіл ауылдың асыл парызы болғанын, оған отбасы, туған-туыс, көрші-көлем, ағайын болып ат салысқанын танытады. Өйткені, ол бай іс-тәжірибені, жоғары адамгершілік қасиеттер мен ақыл-парасатты, білімділік пен даналықты талап етеді. Мұны терең түсінген Мағжан Жұмабаев: «Бала тәрбиесі - бір өнер, өнер болғанда ауыр өнер, жеке бір ғылым иесі болуды тілейтін өнер. … бала тар ойлы ақымақ болса, бала кінәлі емес, тәрбиеші кінәлі, бала сұлулықтан ләззат ала білмейтін мылқау жанды болса, бала айыпты емес, тәрбиеші жазалы», - деп айтып кеткен ғой.
Жүрек жылуына бөлеу
Адам табиғатын зерттеушілердің, жұлдызнамашылардың пайымдауынша, «әрбір жан иесінің мына жарық дүние есігін ашуы ғарыш - адам - кеңістік - жер үндестігінің жемісі. Шыр етіп сәби туғанында ғаламшарлардың, жұлдыздардың дәл сол сәттегі орналасу тәртібі оның бүкіл тағдырына үнемі өз ықпалын жасайды». Алайда тәлім-тәрбие, ыстық ықылас, аялы қамқорлық арқылы адамның өмірін жақсы жолға салып, оқыс оқиғаларды, күтпейтін қиындықтарды алдын-ала сезінуге, оны болдырмауға тосқауыл қоюға да болады.
Ең бастысы, жаңа туған нәрестенің өзіне ата-анасының, туған-туыстарының күле қарауынан, жылы-жылы сөйлеп, жақсы көруінен, иіскеп, аялауынан бақытты сезінетіні, олардың қарым-қатынасты түсіну қабілетінің артатыны есіңізде болсын. Жыламайтын, мазасызданбайтын, ауырмайтын сәби жоқ. Әсіресе, жас нәресте жылаған кезде қолыңызға алып, құшағыңызға қыспасаңыз да, жанында отырып уатуға тырысыңыз. Мұндайда сәби ата-ана ықыласынан, назарынан тыс қалмасын. Сонда оның бойында сенімділік сезімі қалыптаса бастайды, жалғыздық, керексіздіктен туындайтын үрей, қорқыныш, жалтақтық бойын билемейді. Өмір тәжірибесі көрсеткеніндей, бала көбінесе, тісі өскенде, жүре бастағанында, сөйлеуге талпынғанында ерекше жылауық болып келеді. Бұл денелік, рухани қажеттіліктің салдары. Одан қорықпаңыз.
Кішкентай кезінде балалар қолына не болса, соны алады, бәрін де ұстап көргісі келіп, қызығады. Ұстауға болмайтын заттарды (өткір, қатты, иісті, кір нәрселерді, асыл бұйымдарды, қасиетті кітаптарды және тағы да басқаларды) қолынан аларда ата-анасы ашуланбай, ұрыспай, жылы сөзбен оны беруге көндіріп, жылатпауға, ренжітпеуге тырысқаны жөн. Тек мұндай заттарды баланың алуға болмайтынын кесімді түрде ескерткен де дұрыс. Мысалы: «мұны балаларға ұстауға болмайды», - дегендей.
Психолог-дәрігер жас балаға ата-анасы бір нәрсе айтарда тізерлеп отырып, онымен бойы бірдей жағдай да сөйлескен жақсы әсер етеді дейді. Иә, әрбір жас бала ата- анасымен, туған-туыстарымен жақсы қарым-қатынаста болғанды, олардың алдында еркін жүріп, тұрғанды қалайды. Егерде ата-анасы жас сәбиімен үнемі жоғары отырып, түрегеліп тұрып «биіктен» сөйлесетін болса, бала «жоғары жаққа қарағыш» болып өседі, кемістік, әлсіздік сезімдеріне беріледі. Сәби де, ата-анасы да бір-біріне тура қарап сөйлессе, екеуі де әдемі қуатқа бөленеді. Мадақтап, еркелету.
Барлық ата-ана баласын еркелетіп өсіреді. Тек, осы еркелету шектен тыс болса, оның зияны өте зор. Керісінше, біздің көптеген ата-аналарымыз баласының қалаған барлық тағамын ішкізіп, қалаған барлық киімін үстіне жапсырып, қалаған барлық заттарын сатып алып береді. Мұны ұл-қызының мұқтажсыз өмір сүруіне жағдай жасау деп түсінеді. Содан бала ешнәрсенің нарқын да, парқын да білмей өседі. Ержете бастасымен-ақ ата-анасына өтініш көбейіп, «аспандағы айды алып бер», - деуден де тайынбайды. Тіпті, өсе келе баланың өтініш, тілегі бұлжытпай орындалуға тиісті талапқа, бұйрыққа да айналады.
Еркелетіп, әлпештеудің күшейетін бір кезі бала ауырып қалғанында. Көп ата-ана баласы сәл сырқаттанып қалса да оған айрықша көңіл бөліп, асты-үстіне түсіп өбектейді, айтқан тілегінің бәрін орындауға жанталасады. Ал, психолог-дәрігер бала ауырғанда оған өте айрықша көңіл бөлмеуге кеңес береді. Себебі, кейбір балалар өздері ауырғанында ата-анасының ерекше назар аударатынын байқап, қалаған затын алдырту үшін өтірік ауыратын да болады. Және де баланы ойнатып отырып тамақтандырмаңыз. Бұлай жасасаңыз, балаңыз тамақ ішерде Сіздің өзіне ерекше ықыласыңыздың ауғанын, өзімен ойнағаныңызды күтетін, соған әдеттенетін болады. Егерде сондай жағдай қалыптасқанда балаңызға көңіл бөлмесеңіз, ол жабырқап қалады, қыңыр, қырсықтыққа салынады, тамаққа тәбеті тартпайды. Кейбір балалар «қорқып жатырмын», - деп анасын жанынан шығарғысы келмейді. Мұндайда оның «қулығын» біле тұра, оған қарсы шықпай, ұрыспай, құшаққа алып, неден қорқып жатқанын білуге тырысқан жөн. Қорыққаны қулық болса, оны өзіңнің сезетініңді білдіріп, әке-шешесін бұлай алдауға болмайтынын жайлап түсіндірген де абзал-ақ.
Ата-анасының баласына шектен тыс көңіл бөлуі отбасындағы тыныштықты да бұзады, баланың дұрыс жетіліп өсуіне кесірін тигізеді. Баланы шектен тыс қорғаштау да қауіпті. Өйткені, мұндай балалар үшін бәрін де ата-анасы жасап, жаман үйреткені үшін олар өмірге жеткілікті мөлшерде дайын болмай, ата-анасынан жәрдем күтеді. Сөйтіп, әке-шешесіне өмірбақи масыл болады. Шектен тыс әлпештеуге үйреніп, оны өз пайдасына жаратып, әдеттенген бала ешкімнен жылы сөз естімейтін ортаға тап болса, депрессияға ұрынуы да әбден мүмкін. Ата-анасы өміріне көп араласқан бала ержетсе де бір нәрсені бүлдіріп алатындай, өз бетінше іс- әрекет жасай алмайды. Мінеки, мұның бәрі шектен тыс еркелетуден, әлпештеп өсіруден.
Қазақ даналығы: «Балаңды бес жасқа дейін патшаңдай сыйла, он бес жасқа дейін құлыңдай жұмса, он бес жастан кейін досыңдай сыйла». 
Баланы жазалаған дұрыс па? 
Бірқатар ата-аналар баласын жөнге салу үшін оларды әлі күнге дейін ұрады, оларға ұрсады, әртүрлі тиымдар салады. Этнограф Жағда Бабалықұлының айтуынша, дүниеде адамды ұрып-согу тәрізді жазалардың жүз жиырма түрі бар. Ал баланы жазалау дегеніміз оны міндетті түрде таяққа жыгу емес. Ата-ана тарапынан бір нәрсеге рұқсат бермеу, шектеу қою, өкпелеу, сөйлеспей қою да жаза түрлеріне жатады. Негізінде, жазалаудың тәрбиелік ықпалы болатын да жақтары баршылық. Мысалы, Сіз балаңыздың жеңіл-желпі бұзықтығына мән бермей, кешіре салсаңыз, ол өзінің осындай іс-әрекеттерінің елеусіз, жазалаусыз қалатынына сеніп, оны қайталай беретін болады. Сонан жеңіл-желпі бұзақылық үлкен тентектікке де ұласады. Алайда есте болатын бір жағдай, баланы үнемі қатал тәрбиелеп, оның әрбір әрекетіне жөнсіз ескерту жасай бермеңіз. Мұндай бала жасқаншақ болып өседі. Және де орынсыз айтылған сын-ескертулер баланың өзін-өзі бағалауын, өзіне деген сенімділігін де төмендетеді. Олар өскенде өз бетімен әрекет жасауға қорқады. Ата-анасы үнемі кемшілігін көріп, ұрсу ести берген баланың көп іске деген ынта- ықыласы мен құштарлығы да жойылады. Шығыс ойшылдары балалардың қателік жасауларына рұхсат ету керек, - дейді.
Себебі, қателескен сайын балалардың тәжірибесі арта түсетін көрінеді. Қателесу, оны түзету үстінде балалар өздерінің қолынан қандай істердің келетінін де түсініп, басқалардың көмегіне мұқтаж болмай өседі. Тек, баланың қате қылығын тыйған кезде оның орнына басқа бір дұрыс қылықты көрсету, үйрету қажет. Ойнағанда да, бір нәрсемен шұғылданғанда да осы қағида ата-анасының есінде болса, нұр үстіне нұр жауады. Балалық қызығушылық көп қателіктерге ұрындыратындықтан, ол үшін жазаламай, керісінше, оған талдау жасалып, дұрыс бағасы беріліп отырса, қажет кезінде қателігін қайталай бермеуі үшін баланы жазалап қойса да артық емес. Алайда кешірім өте жиі жазалау шектен болмасын.
Бала - біздің бауыр етіміз, бақытты болашағымыз. Халқымыз: «Ұяда не көрсе, ұшқанда соны іледі», - демекші, бала тәрбиесіне отбасында өмірге келген күнінен бастап айрықша мән берейік. 

2023-2024 оқу жылы 
Тақырыбы: «Баланың мектепке дайындығының психологиялық бағыттары» Мақсаты: Мектеп жасына дейінгі балалардың мектепке психологиялық дайындығын анықтап, әлеуметтік ортаға бейімделе алатындай жағдай жасау. 
Міндеті: Баланың оқуға дайын немесе әлі дайын еместігі жайлы қорытынды жасап, оқуға дайын емес балалармен таным үрдістерін дамыту мақсатында жеке және топтық ойын- жаттығулар ұйымдастыру. 
Күтілетін нәтиже: Ерік- жігері күшті, психологиялық жағынан мықты, адамгершілігі мол, еңбек сүйгіш, білімге қызығушылығы жоғары, қарым- қатынасқа бейім, логикалық операцияларды талдай алатын, өз ойын ашық айта алатын тұлға.
Баланың мектептегі оқуға дайындығы біртіндеп қалыптасатын аса күрделі үрдіс және бұл үрдісті жүзеге асырудың бірден бір жолы - ата-ананың, тәрбиешінің және психологтың бірігіп жұмыс істеуі.
Мектепке алғаш бару - бала өміріне үлкен жаңалық, өзгеріс енгізеді, қоғамдағы жаңа орынға көшуі мен өсіп-жетілуінің бір бастамасы. Баланы мектепке дайындау дегенде балаға әріптерді және санауды үйретумен ғана шектеледі. Әрине баланың оқуға дайындығын ақыл-ойының даярлығымен ғана шектеліп қоймай, оның оқуға психологиялық жағынан даярлауды қарастыру қажет.
Психологтың міндеті психодиагностиканың әдістемелерін қолдану арқылы және зерттеу нәтижелеріне сүйеніп, 6 жастағы баланың оқуға дайындығын анықтайды. Яғни, баланың оқуға дайын немесе әлі дайын еместігі жайлы қорытынды жасалынып, оқуға дайын емес балалармен таным үрдістерін дамыту мақсатында индивидуалдық және топтық сабақтар ұйымдастырылады. Жалпы баланың оқуға психологиялық дайындығын қазан және сәуір айларында анықтап отыруға болады. Баланың мектепке дайындығы келесі көрсеткіштер бойынша анықталады: жоспарлау, бақылау, мотивация, интеллект дамуының деңгейі.
1.Жоспарлау - мақсатқа байланысты өз іс-әрекетін ұйымдастыра алуы:
Төмен деңгей - баланың іс-әрекеті мақсатына сай емес. 
Орташа деңгей - мақсаттың мазмұнына қарай әрекеті толық сәйкестірілмеген.
Жоғары деңгей- баланың іс-әрекеті мақсатына толығымен сай келеді.
2.Бақылау- белгіленген мақсатпен өз әрекетінің нәтижесін салыстыра алуы: 
Төмен деңгей - қойылған мақсатпен бала әрекетінің нәтижесі сай емес (бала бұны
көрмейді)
Орташа деңгей - қойылған мақсатпен өз әрекетінің нәтижесі толығымен сай келмейді (бала толық емес сәйкестікті көмексіз көрмейді )
Жоғары деңгей- қойылған мақсатпен әрекеттің нәтижесі сәйкес.
3.Оқумотивациясы - заттардың, қоршаған орта заңдылықтарының жасырын қасиеттерін табуға ұмтылыс және оларды қолдану: 
Төмен деңгей - сезім мүшелерімен байланысты заттардың қаситтеріне ғана бағдарланады. 
Орташа деңгей - қоршаған ортаның кейбір жалпы қасиеттеріне бағдарланады.
Жоғары деңгей- заттардың, қоршаған орта заңдылықтарының жасырын қасиеттерін табуға ұмтылыс және білімдерін өз әрекетінде қолдануға құштарлық. 
4.Интеллект дамуының деңгейі
Төмен деңгей -басқа адамды тыңдай алмауы, логикалық операцияларды талдауға, салыстыруға, жалпылауға, абстракциялауға және ұғымдарды нақтылауға мүмкіншілігінің болмауы.
Орташа деңгей - басқаларды тыңдай алмайды, қарапайым логикалық операцияларды-ұғымдарды салыстыру, жалпылауды қатесіз орындайды, ал күрделі логикалық операцияларды- абстракция, нақтылау, анализ, синтезде қателер жібереді. 
Жоғары деңгей- басқа адамдарды тыңдайды және түсінеді, түгел логикалық операцияларды орындағанда кейбір қателер жіберуі мүмкін, бірақ бұл қателерін ересектердің көмегімен жоя алады. Өте жоғары деңгей- басқа адамдарды тыңдайды және түсінеді, кез келген логикалық операцияларды орындай алады.
Осы көрсеткіштерден келесі қорытынды шығаруға болады:
Бала мектепке дайын емес -өз әрекеттерін жоспарлап, бақылай алмайды, оқу мотивациясы төмен (сезім мүшелерінің мәліметтеріне ғана жүгінеді), басқа адамдарды тыңдай алмайды және логикалық операцияларды орындай алмайды.
Бала мектепке дайын-өз әрекеттерін жоспарлап, бақылай алады (немесе осыған ұмтылады), заттардың жасырын қасиеттеріне, қоршаған ортаның заңдылықтарына жүгінеді және оларды өз әрекетінде қолдануға тырысады, басқа адамдарды тыңдап, логикалық операцияларды орындай алады.
Баланың саусақтарының дамуы ақыл-ойы мен сөйлеуінің қалыптасуында маңызды роль атқарады. Қолдың саусақтары мидың сөйлеу аймағы болып табылады. Яғни, бала жүгіріп, секіріп допты лақтырып және ұстап алу әрекеттерін еркін орындап, қайшымен, қарындашпен, қыл-қаламмен жұмыс істеу біліктілігі дамыған болуы керек. Балаға сурет салғызу, әртүрлі заттардан құрастыру, пластилинді илеу баланың саусақтарын дамытып қана қоймай, ойлау қабілетін де дамытады. 
Саусақ және қол бұлшықеттердің дамытуда қолданылатын ойындар
· Пластилин мен саздан мүсіндеу
· Түрлі суреттерді бояу 
· Қағаздан бұйымдар жасау 
· Құрастыру 
· Түймелерді салу және шешу 
· Бауды, ленталарды байлау және шешу 
· Шынылардың қақпаларын жабу және ашу т.б. 
· "Көрсетілім" тақпақтар 
· Доппен, бұрыштармен, мозайкамен ойнау    

Ата - аналармен сауалнама
«Балаңыздың балабақшаға бейімделуі қалай өтуде?»
Құрметті ата - аналар!
Сіздерден сауалнамаға жауап беруіңізді сұраймын. Аты - жөніңізді жазу міндетті емес. Дұрыс жауапқа «+» белгісін қойыңыз, егер сұрағымыз қиындық келтіріп жатса, келесі сұраққа көшіңіз.
1. Балаңыздың балабақшаға бейімделуі сіз үшін қалай
өтті?
A) Бала толықтай балабақшаға бейімделді.
Ә) Бала таңертең балабақшаға барғысы келмей
жылайды.
Б) Бала кейде балабақшаға барғысы келмейді.
Г) бала кешке үйге қайтарда балабақшада қалып ойнағысы келеді.
2. Балаңыздың балабақшаға бейімделу қалай жүрді? Бала балабақшаға келерде:
A) жылап
Ә) көндірумен
Б) көңілсіз
Г) өз қалауымен
3. Сіздің ойыңызша балаңыз балабақшаға бейімделуіне не әсер етті деп ойлайсыз?
A) Балабақша қызметкерлерінің әсері
Ә) Балабақша қызметкерлерімен ата - ана ынтымақтастығы
Б) Ата - ананың әрекеті
4. Балаңыздың ең бірінші күні балабақшадан келгендегі іс - әрекеті?
A) әдеттегідей
Ә) тамақтан бас тартты
Б) ұйқысы шамалы
Г) бір қуысқа тығылып отырды
E) көңілді, күшті әсермен
5. Сіз қалай ойлайсыз балабақшаға бейімделудің табысты жолы қайсысы? Сіздің ойыңызша нені өзгертуге болады? Сіз балабақшадан нені көргіңіз келеді? Сіздің тілегіңіз
Жауабыңызға рахмет! 















Сауалнама қорытындысы
Жүргізілген жұмыс: сауалнама Жүргізілген уақыты: қыркүйек Сауалнама атауы: «Балаңыздың балабақшаға бейімделуі қалай өтуде?» Мақсаты: балалардың балабақшаға бейімделуін анықтау. Қатысқандар: бөбекжай ата- аналары
Анықтама Мектепке дейінгі ұйымға балалардың ата- аналарына балаларының балабақшаға бейімделу деңгейін анықтау мақсатында 5 сұрақтан тұратын сауалнама таратылды, балалардың жалпы бейімделу деңгейі анықталды. Сауалнама қорытындысы бойынша төмендегідей көрсеткіш көрсетілді:
1. Балаңыздың балабақшаға бейімделуі сіз үшін қалай өтті?
A) Бала толықтай балабақшаға бейімделді.- 70% Ә) Бала таңертең балабақшаға барғысы келмей жылайды.- 3%
Б) Бала кейде балабақшаға барғысы келмейді.-7%
Г) бала кешке үйге қайтарда балабақшада қалып ойнағысы келеді.- 20%
2. Балаңыздың балабақшаға бейімделу қалай жүрді?
Бала балабақшаға келерде:
A) жылап- 0%
Ә) көндірумен- 47%
Б) көңілсіз- 0%
Г) өз қалауымен- 53%
3. Сіздің ойыңызша балаңыз балабақшаға бейімделуіне не әсер етті деп
ойлайсыз?
A) Балабақша қызметкерлерінің әсері- 0%
Ә) Балабақша қызметкерлерімен ата - ана ынтымақтастығы- 100%
Б) Ата - ананың әрекеті- 0%
4. Балаңыздың ең бірінші күні балабақшадан келгендегі іс - әрекеті?
A) әдеттегідей- 74%
Ә) тамақтан бас тартты- 0%
Б) ұйқысы шамалы- 13%
Г) бір қуысқа тығылып отырды- 0%
E) көңілді, күшті әсермен- 13%
5. Сіз қалай ойлайсыз балабақшаға бейімделудің табысты жолы қайсысы? Сіздің ойыңызша нені өзгертуге болады? Сіз балабақшадан нені көргіңіз келеді? Сіздің тілегіңіз…
Қорытынды: балалардың балабақшаға бейімделу деңгейі жоғары екендігі анықталып, балалардың балабақшаға өз ниеттері мен келетіндігі, өз- өздерін ортада ұсстау деңгейлерінің жақсы екендіктері көрінді.
Ұсыныс: бейімделу кезіндегі балалармен түрлі ойын жаттығуларды жас ерекшеліктеріне сай өткізу.

Ата - аналарға арналған сауалнама 
«Менің балам»










Дайындаған: педагог- психолог Омаргалиева Г.Т.  



















Ата -аналарға арнылған сауалнама «Менің балам!»
Мақсаты: Ата-ана мен баланың өзара қарым -қатынасын анықтау, бала туралы
мәлімет анықтау
Сауалнама барысы:
Психолог ата-аналарға таратып сауалнама беріледі.
Психолог: Құрметті ата-аналар, сіздерді
осы 10 сұрақтан тұрған сауаланманы толтыруға
өтінемін.
Қорытынды көрсеткіштері:
1)Демалыс күндері балаңыздың үйде болған кезін қалай жеткізер едіңіз?
Өте көңілді- 1- 9% Көңілді - 6 - 55% Қуанышты - 2- 18%
Жақсы - 2 - 18%
2) Демалыс күндері көбінесе балаңыз немен шұғылданады ?
мультик қарау- 2- 18%
ұйықтау - 1-9%
серуен - 1-9%
үй шаруасына көмектеседі- 1- 9 %
ойын ойнайды - 6- 55%
3) Балаңыз өз бетімен қанша уақыт ойнай алады? 2 сағат - 2- 18%
1 сағат - 5- 45%
30 минут - 3- 27% 20 минут - 1 - 9%
4) Балаңыздың жақсы көретін ойыншығы?
Машина - 2 - 18% Қуыршақ - 2 - 18 %
Ыдыстар - 2 - 18%
Доп - 4 - 37%
Сюжетті ойындар - 1 - 9%
5) Балаңыз балабақшаға баруды ұната ма, әлде үйде қалуды ұната ма,
неліктен?
Үйде болу - 5 - 45%
Балабақшада болу - 6 - 55%
6)Балаңыз балалардың ішінен кімді ұнатады, кіммен ойнағысы келеді? Барлығымен - 2 - 18% Қыздармен- 3 - 27%
Ұл балалармен - 6 - 55%
7)Балабақшада нені ұнатады, нені ұнатпайды?
Серуендеу - 2 - 18%
Сурет салу - 3 - 27%
Ойын ойнау - 4 - 37%
Ән айту - 1 - 9%
Тамақтану - 1 - 9%
8)Балаңыз балабақшаға келгенінен бері балаңыздың өзгерісін байқадыңыз
ба? 
Иә - 5 - 45 %
Жоқ - 6 - 55%
9) Үйде қандай ертегі айтасыз?
Үш аю - 2 - 18%
Бауырсак - 6 - 55%
Шалқан - 2 - 18%
Қызыл телпек - 1 -9%
10) Жанұяда өлең, тақпақ үйретесіздер ме?
Иә -11- 100%
Қорытынды
Көбінесе ата-аналар демалыс күндері балалармен
өткізеді,балалар демалыс күндерде далада серуендеп жүреді,ойнайды, мультфильм қарайды,балаларда зейін қабілеттері жақсы дамыған өздері ұзақ уақыт ойынап отырады, ата-аналар көбінесе балалар не ұнатады балабақшада білмейді, Ата-аналар балаларға көңілдерін білдіруге тырысады. Ұсыныс тәрбиешілерге : бала туралы ата-аналарға мәлімет беру, балабақашада не ұнатады не ұнатпайды т.б
Ата-аналарға:үйде дамыту ойындарын өткізу,балабақшаның
күн тәртібін сақтау,баланы көп күшақтау,сүйіп көңіл білдіру.

Ата- аналармен сауалнама
«Ата- ана мен бала арасындағы байланыс»









Өткізген: педагог- психолог
Омаргалиева Г.Т.















2023-2024 оқу жылы
Ата-аналармен жүргізілген сауалнама нәтижесі бойынша анықтама

Уақыты: ақпан.
Тақырыбы: «Ата- ана мен бала арасындағы байланыс» 
Мақсаты: Ата- ана мен бала арасындағы байланысты, өзара түсіністікті
анықтау.
Нұсқау: Төмендегі сауалдарға өзіңізге жақын жауаптарды белгілеңіз. 
Қатысқандар: бөбекжай ата-аналары
Жауаптары:
1. Балаңыз бос уақытында немен шұғылданғанды ұнатады?
A) ертегі, әңгіме, ән тыңдағанды -13%
Ә) ойын ойнағанды - 48%
Б) серуендегенді -17%
B) теледидар қарағанды - 22% Г) өз жауабыңыз - 0)
2. Балаңыз қандай ойындарды жақсы кореді?
- қимылдық - 39%
- рөлдік ойындар - 22%
- сюжеттік ойындар - 4% - топтық ойындар - 13%
-
құрастыру -4%
- барлық ойындарды - 17%
3. Балаңыз спорттың қандай түрін ұнатады? - жүгіру - 22%
- секіру- 39%
- футбол - 30%
- барлық - 9%
4. Балаңыз балалар ұжымында өзін қалай ұстайды?
A) өте жақсы - 26%
Ә) жақсы - 17%
Б) тәртіпті - 35%
B) тұйық - 13% Г) әркезде әртүрлі - 9%
5. Бала тәрбиесіне көбіне кім міндетті деп есептейсіз?
A) отбасы - 48%
Ә) балабақша - 17%
Б) балабақша мен отбасы - 35%
B) қосымша мекемелер - 0%
6. Бала тәрбиесінде сізге қиындық туғызатын
жағдайлар?
- қырсықтық- 17%
-
тентектік- 4%
- тұйықтығы- 13%
- еркелігі- 9%
- қиындық жоқ - 57%
7. Бала тәрбиесінде қандай әдістерді жиі қолданасыз?
A) түсіндіру - 57% Ә) көндіру - 13%
Б) қатал талап – 22 
B) жазалау - 8%
Г) өз жауабыңыз - 0%
8. Балаңыздың тобындағы тәрбиешілердің жұмысын қалай бағалайсыз?
A) өте жақсы - 48%
Ә) жақсы - 30%
Б) жаман емес - 22%
B) орташа - 0%
Г) төмен - 0%
9. Осы балабақшаға келгеніңізге ризасыз ба?
A) кей кезде ризамын - 5%
Ә) әрдайым - 18%
Б) риза емеспін - 0%
Қорытынды: ата -аналар балаларының не қалайтындарын толық біледі. Өзара байланыстары жақсы, ата- аналар тәрбиешілерін бағалауы өте жақсы- 48%, жақсы - 30%, жаман емес- 22% көрсетіп отыр. Балалардың қызығушылықтары мен қалауларын ата- аналары жетік меңгеріп өзара көмек беріп, қызығушылықтарын дамытып отыратындығы байқалды. 

Ата- аналарға арналған сауалнама 
Тақырыбы: «Балаңыз мектепке дайын ба?»

















Дайындаған: педагог- психолог Омаргалиева Г.Т.















Сауалнама қорытындысы
Жүргізілген жұмыс: сауалнама Жүргізілген уақыты: сәуір Сауалнама атауы: «Балаңыз мектепке дайын ба?» 
Мақсаты: балалардың мектепке дайындық деңгейін анықтау. 
Қатысқандар: ересек топ ата-аналары
Қорытынды
Мектепке дейінгі ұйымға балалардың ата- аналарына балаларының мектепке дайындық деңгейін анықтау мақсатында 17 сұрақтан тұратын сауалнама таратылды, балалардың жалпы мектепке дайындық деңгейі анықталды. Сауалнама қорытындысы бойынша төмендегідей көрсеткіш көрсетілді:
1. Қалай ойлайсыз, сіздің балаңыздың мектепке барғысы келеді ме?
- Иә - 92% - Жоқ - 8%
2. Мектептен қызықты және жаңа нәрселерді үйренеді?
- Иә - 100%
3. Сіздің балаңыздың біраз уақыт ішінде (15- 20 минут) қандай да бір іспен (сурет салу, жапсыру, мозайка жинау және т.б. ) айналыса ала ма?
- Иә - 72%
- Жоқ - 28%
4. Сіздің балаңыз бөтен адамдардың алдында ұялмайды деп айта аласыз ба?
- Иә - 67%
-
Жоқ - 33%
5. Сіздің балаңыз суретке қарап оған сипаттама беріп, кем дегенде бес сөйлемнен тұратын әңгіме құрай алады ма?
- Иә - 67%
- Жоқ - 33%
6. Сіздің балаңыз өлеңдерді (тақпақ) жатқа біле ме? - Иә - 100%
7. Ол берілген зат есімдерді көпше түрде айта ала ма?
- Иә - 75 % - Жоқ - 25%
8. Сіздің балаңыз буындап болсын оқи алады ма?
- Иә - 27%
-
Жоқ - 73%
9. 9-ға дейін тура және кері саанай алады ма?
Иә - 57%
-
Жоқ - 43%
10. Бір бірлікті алу немесе қосу сияқты қарапайым есептерді шеше алады ма?
-
Иә - 82%
Жоқ - 18%
11.Қолына қаламды ұстай біледі ме?
-Иә - 77%
- Жоқ - 23% 12.Сурет салуды, оны бояуды жақсы көреді ме? - Иә - 92% 


-Жоқ - 8%
13.Желім мен қайшыны қолдануды біледі ме?
-
Иә - 90%
- Жоқ - 10%
14.1 минут ішінде 5 бөлікке бөлінген картинаны жинап үлгереді ме?
- Иә - 67%
- Жоқ - 33%
15.Үй жануары мен жабайы жануарларды атай алады ма?
- Иә - 97% - Жоқ - 3% 16. Балаңыз түсініктерді жинақтай алады ма? (мысалы жуа мен сәбіз-
көкіністер)
- -
Иә - 92%
Жоқ - 8%
17.Балаңыз өздігінен сурет салғанды немесе картина құрастырғанды жақсы көреді ме?
- -
Иә - 97%
Жоқ - 3%
Қорытынды: сауалнама қорытындысын саралай отырып, ата- аналардың көрсеткіші бойынша балалардың мектепке дайын екендіктері көрінді. Әрбір ата- ана өз баласына деген жауапкершілігін сезінетіндігін көрсетті.
Ұсыныс: балаларға мектепте үлгілі оқушы болуға түрлі кеңестер беру. 

Ата-аналарға арналған тренинг 
«Бақытым да,байлығым да-отбасым»












Дайындаған: педагог психолог Омаргалиева Г.Т.  
















Мақсаты : Ата-ана мен бала арасындағы қарым-қатынасты нығайту. Балаға еркін сөйлеу ,өз ойын ашық айтуға үйрету. Күнделікті қарымқатынаста түсінісіп, мейірімділікке , кішіпейілділікке , адамгершілік қасиеттерге тәрбиелеу.
Міндеті:
1. Бала өміріне үнемі қолдау жасап, тәрбиелей отырып , келешекте өз жемісін күту;
2. Қоғам тарапынан көмек, психологиялық кеңес, әртүрлі қолдаулар арқылы ата-ананың өміріндегі тұрақтылық пен болашаққа деген сенімділігін нығайту; 
Көрнекілігі: әйнек , гуашь , стикер , ай аты жазылған парақшалар, шам , жаднамалар;
Тренинг барысы:. Қош келдіңіздер! Бүгінгі біздің өткізгелі отырған
Бақытым да,байлығым да-отбасым» тақырыбындағы тренингімізге белсене араласуға шақырамын.
Танысу тренингі 1. Уақыт мерзімі (Линия времений) Мақсаты: топқа қарым - қатынасты нығайту, танысу арқылы бір - бірімен жағымды сәттерін бөлісу.
Шарты:Қатысушылардың әр қайсысына стикер таратылады. Стикерге тақтаға ілінген соңғы 3 ай көлеміндегі мысалыға (15-31 қаңтар; 12-28 ақпан; 1- 31 наурыз) көңілді сәттерінің бірін сурет ретінде салып, сол уақыттың астына жабыстырады.
Талқылау: Жүргізуші тақтаға ілінген суреттерді кезегімен бейнеленгені бойынша айтып кімнің салғанын сұрайды, сурет иесі алдымен өзін толық таныстырып өтіп суретімен бөліседі.Барлық қатысушылардың суреті талқыланып болғаннан кейін қатысушылар шеңбер бойына отырып, доп арқылы бір - бірін қуанышымен құттықтап өтеді.
2. Әйнекпен жұмыс
Мақсаты: қатысушылардың бір - бірін қаншалықты түсінетіндігін анықтау. Шарты: қатысушыға әйнекті вертикально ұстатып, гуашь, кисточканың көмегімен ең жағымсыз болған жағдайын салу немесе екі партнер бір - бірімен келіспей әйнекті шеңбер салып алып, ортасына сурет сала бастау келісімсіз және сөзсіз.
Мәселе қатысушының өзін қалай ұстауына, мысалыға красканы бүлдіріп алса немесе т.б.с.сияқты болса ол кісі бір нәрсеге алаңдаулы. Соңында қатысушыға әйнектегі суретті сумен жууын тапсыру, ол кісі сумен жуғанда барлық уайым - қайғысы да сумен жуылып кететінін айту. 

















Талдау: 
Қазір өзімізді қалай сеземіз? 
Сурет салу барысында қандай қиындықтар болды ма?
3.«Отбасы оқиғалары» жаттығуы.
Жаттығуды орындау үшін үлкен қағаз парақтары және түрлі-түсті қарындаштар немесе фломастерлер қажет болады.
Әрбір қатысушы қағазды екіге бөледі де,екі отбасылық естеліктің суретін салады-бақытты және жағымсыз құбылыстардың бір ғана отбасы ішінде болатынын жағдайлары бейнеленеді.Сурет салып болғаннан кейін әр қатысушы топқа өз суретін көрсетіп,онда салынған оқиғаны түсіндіріп береді.
4.«Тілек шамы».
Мақсаты: тренинг туралы пікірлерін ортаға салу. -Құрметті қатысушылар. Біз сіздермен жанұядағы ата-ана мен балалар арасындағы қарым-қатынастың түрлі жақтарын тануға, жан-жақты талқылауға тырыстық. Отбасы, ұшқан ұя - жылылықтың, жылулықтың мекені. «Отбасы» атауының мәніне терең үңілер болсақ, оттың да үлкен маңызы бар екенін сеземіз. Сондықтан оттың басы, ошағымыздың түтіні түзу болуы үшін «Тілек шамы» жаттығуын бір-бірімізге тілек айта отырып жүргізейік. Бір-бірімізге мына шамды бере отырып бүгінгі кездесуден алған әсерлеріңізбен бөлісіп, тренинг барысында айта алмай қалған ойларыңыз болса барлығыңыз да осы жерде айтуларыңызды сұраймын.
5. Ой-толғаныс. (әртүрлі белгілер таратылып беріледі) Осы белгілер бойынша қатысушыларға өз ұсыныстарыңызды немесе ой- пікірлеріңізді жазуыңызға болады.
Тренингтен алған әсерлеріңіз, ұнаған және ұнамаған жақтарын , ұсыныстарыңызбен тілектеріңізді жазасыздар… 

Баланы мадақтау және жазалау.
Шектен шықпауға тиісті біздің данагөй халқымыз ежелден-ақ бала тәрбиесін болашақ тәрбиесі деп түсінген. Сол себепті, жаман мінез, қылықтан сақтандыруда «ұлға - отыз үйден, қызға - қырық үйден тыю» салған. Бұл және де біздің қазақ ұлтында бала тәрбиесінің бүкіл әулеттің, бүкіл ауылдың асыл парызы болғанын, оған отбасы, туған-туыс, көрші-көлем, ағайын болып ат салысқанын танытады. Өйткені, ол бай іс-тәжірибені, жоғары адамгершілік қасиеттер мен ақыл-парасатты, білімділік пен даналықты талап етеді. Мұны терең түсінген Мағжан Жұмабаев: «Бала тәрбиесі - бір өнер, өнер болғанда ауыр өнер, жеке бір ғылым иесі болуды тілейтін өнер. … бала тар ойлы ақымақ болса, бала кінәлі емес, тәрбиеші кінәлі, бала сұлулықтан ләззат ала білмейтін мылқау жанды болса, бала айыпты емес, тәрбиеші жазалы», - деп айтып кеткен ғой.
Жүрек жылуына бөлеу
Адам табиғатын зерттеушілердің, жұлдызнамашылардың пайымдауынша, «әрбір жан иесінің мына жарық дүние есігін ашуы ғарыш - адам - кеңістік - жер үндестігінің жемісі. Шыр етіп сәби туғанында ғаламшарлардың, жұлдыздардың дәл сол сәттегі орналасу тәртібі оның бүкіл тағдырына үнемі өз ықпалын жасайды». Алайда тәлім-тәрбие, ыстық ықылас, аялы қамқорлық арқылы адамның өмірін жақсы жолға салып, оқыс оқиғаларды, күтпейтін қиындықтарды алдын-ала сезінуге, оны болдырмауға тосқауыл қоюға да болады.
Ең бастысы, жаңа туған нәрестенің өзіне ата-анасының, туған-туыстарының күле қарауынан, жылы-жылы сөйлеп, жақсы көруінен, иіскеп, аялауынан бақытты сезінетіні, олардың қарым-қатынасты түсіну қабілетінің артатыны есіңізде болсын. Жыламайтын, мазасызданбайтын, ауырмайтын сәби жоқ. Әсіресе, жас нәресте жылаған кезде қолыңызға алып, құшағыңызға қыспасаңыз да, жанында отырып уатуға тырысыңыз. Мұндайда сәби ата-ана ықыласынан, назарынан тыс қалмасын. Сонда оның бойында сенімділік сезімі қалыптаса бастайды, жалғыздық, керексіздіктен туындайтын үрей, қорқыныш, жалтақтық бойын билемейді. Өмір тәжірибесі көрсеткеніндей, бала көбінесе, тісі өскенде, жүре бастағанында, сөйлеуге талпынғанында ерекше жылауық болып келеді. Бұл денелік, рухани қажеттіліктің салдары. Одан қорықпаңыз.
Кішкентай кезінде балалар қолына не болса, соны алады, бәрін де ұстап көргісі келіп, қызығады. Ұстауға болмайтын заттарды (өткір, қатты, иісті, кір нәрселерді, асыл бұйымдарды, қасиетті кітаптарды және тағы да басқаларды) қолынан аларда ата-анасы ашуланбай, ұрыспай, жылы сөзбен оны беруге көндіріп, жылатпауға, ренжітпеуге тырысқаны жөн. Тек мұндай заттарды баланың алуға болмайтынын кесімді түрде ескерткен де дұрыс. Мысалы: «мұны балаларға ұстауға болмайды», - дегендей.
Психолог-дәрігер жас балаға ата-анасы бір нәрсе айтарда тізерлеп отырып, онымен бойы бірдей жағдай да сөйлескен жақсы әсер етеді дейді. Иә, әрбір жас бала ата-анасымен, туған-туыстарымен жақсы қарым-қатынаста болғанды, олардың алдында еркін жүріп, тұрғанды қалайды. Егерде ата-анасы жас сәбиімен үнемі жоғары отырып, түрегеліп тұрып «биіктен» сөйлесетін болса, бала «жоғары жаққа қарағыш» болып өседі, кемістік, әлсіздік сезімдеріне беріледі. Сәби де, ата-анасы да бір-біріне тура қарап сөйлессе, екеуі де әдемі қуатқа бөленеді. Мадақтап, еркелету.
Барлық ата-ана баласын еркелетіп өсіреді. Тек, осы еркелету шектен тыс болса, оның зияны өте зор. Керісінше, біздің көптеген ата-аналарымыз баласының қалаған барлық тағамын ішкізіп, қалаған барлық киімін үстіне жапсырып, қалаған барлық заттарын сатып алып береді. Мұны ұл-қызының мұқтажсыз өмір сүруіне жағдай жасау деп түсінеді. Содан бала ешнәрсенің нарқын да, парқын да білмей өседі. Ержете бастасымен-ақ ата-анасына өтініш көбейіп, «аспандағы айды алып бер», - деуден де тайынбайды. Тіпті, өсе келе баланың өтініш, тілегі бұлжытпай орындалуға тиісті талапқа, бұйрыққа да айналады.
Еркелетіп, әлпештеудің күшейетін бір кезі бала ауырып қалғанында. Көп ата-ана баласы сәл сырқаттанып қалса да оған айрықша көңіл бөліп, асты-үстіне түсіп өбектейді, айтқан тілегінің бәрін орындауға жанталасады. Ал, психолог-дәрігер бала ауырғанда оған өте айрықша көңіл бөлмеуге кеңес береді. Себебі, кейбір балалар өздері ауырғанында ата-анасының ерекше назар аударатынын байқап, қалаған затын алдырту үшін өтірік ауыратын да болады. Және де баланы ойнатып отырып тамақтандырмаңыз. Бұлай жасасаңыз, балаңыз тамақ ішерде Сіздің өзіне ерекше ықыласыңыздың ауғанын, өзімен ойнағаныңызды күтетін, соған әдеттенетін болады. Егерде сондай жағдай қалыптасқанда балаңызға көңіл бөлмесеңіз, ол жабырқап
қалады, қыңыр, қырсықтыққа салынады, тамаққа тәбеті тартпайды. Кейбір балалар «қорқып жатырмын», - деп анасын жанынан шығарғысы келмейді. Мұндайда оның «қулығын» біле тұра, оған қарсы шықпай, ұрыспай, құшаққа алып, неден қорқып жатқанын білуге тырысқан жөн. Қорыққаны қулық болса, оны өзіңнің сезетініңді білдіріп, әке-шешесін бұлай алдауға болмайтынын жайлап түсіндірген де абзал-ақ.
Ата-анасының баласына шектен тыс көңіл бөлуі отбасындағы тыныштықты да бұзады, баланың дұрыс жетіліп өсуіне кесірін тигізеді. Баланы шектен тыс корғаштау да қауіпті. Өйткені, мұндай балалар үшін бәрін де ата-анасы жасап, жаман үйреткені үшін олар өмірге жеткілікті мөлшерде дайын болмай, ата-анасынан жәрдем күтеді. Сөйтіп, әке-шешесіне өмірбақи масыл болады. Шектен тыс әлпештеуге үйреніп, оны өз пайдасына жаратып, әдеттенген бала ешкімнен жылы сөз естімейтін ортаға тап болса, депрессияға ұрынуы да әбден мүмкін. Ата-анасы өміріне көп араласқан бала ержетсе де бір нәрсені бүлдіріп алатындай, өз бетінше іс- әрекет жасай алмайды. Мінеки, мұның бәрі шектен тыс еркелетуден, әлпештеп өсіруден.
Қазақ даналығы: «Балаңды бес жасқа дейін патшаңдай сыйла, он бес жасқа дейін құлыңдай жұмса, он бес жастан кейін досыңдай сыйла».
Баланы жазалаған дұрыс па?
бірқатар ата-аналар баласын жөнге салу үшін оларды әлі күнге дейін ұрады, оларға урсады, әртүрлі тиымдар салады. Этнограф Жағда Бабалықұлының айтуынша, дүниеде адамды ұрып-соғу тәрізді жазалардың жүз жиырма түрі бар. Ал баланы жазалау дегеніміз оны міндетті түрде таяққа жығу емес. Ата-ана тарапынан бір нәрсеге рұқсат бермеу, шектеу қою, өкпелеу, сөйлеспей қою да жаза түрлеріне жатады. Негізінде, жазалаудың тәрбиелік ықпалы болатын да жақтары баршылық. Мысалы, Сіз балаңыздың жеңіл-желпі бұзықтығына мән бермей, кешіре салсаңыз, ол өзінің осындай іс-әрекеттерінің елеусіз, жазалаусыз қалатынына сеніп, оны қайталай беретін болады. Сонан жеңіл-желпі бұзақылық үлкен тентектікке де ұласады. Алайда есте болатын бір жағдай, баланы үнемі қатал тәрбиелеп, оның әрбір әрекетіне жөнсіз ескерту жасай бермеңіз. Мұндай бала жасқаншақ болып өседі. Және де орынсыз айтылған сын-ескертулер баланың өзін-өзі бағалауын, өзіне деген сенімділігін де төмендетеді. Олар өскенде өз бетімен әрекет жасауға қорқады. Ата-анасы үнемі кемшілігін көріп, ұрсу ести берген баланың көп іске деген ынта- ықыласы мен құштарлығы да жойылады. Шығыс ойшылдары балалардың қателік жасауларына рұхсат ету керек, - дейді.
Себебі, қателескен сайын балалардың тәжірибесі арта түсетін көрінеді. Қателесу, оны түзету үстінде балалар өздерінің қолынан қандай істердің келетінін де түсініп, басқалардың көмегіне мұқтаж болмай өседі. Тек, баланың қате қылығын тыйған кезде оның орнына басқа бір дұрыс қылықты көрсету, үйрету қажет. Ойнағанда да, бір нәрсемен шұғылданғанда да осы қағида ата-анасының есінде болса, нұр үстіне нұр жауады. Балалық қызығушылық көп қателіктерге ұрындыратындықтан, ол үшін жазаламай, керісінше, оған талдау жасалып, дұрыс бағасы беріліп отырса, қажет кезінде қателігін қайталай бермеуі үшін баланы жазалап қойса да артық емес. Алайда кешірім өте жиі жазалау шектен болмасын.
Бала - біздің бауыр етіміз, бақытты болашағымыз. Халқымыз: «Ұяда не көрсе, ұшқанда соны іледі», - демекші, бала тәрбиесіне отбасында өмірге келген күнінен бастап айрықша мән берейік. 

Бала тәрбиесіндегі ата-ананың рөлі

Әрбір ата-ана өз перзетінің әдепті, саналы, иманды да ибалы, Отанының сүйікті және кішпейіл азаматы болып жетілуін қалайды. Ата-ана перзентінің жақсы азамат болып жетілуі үшін өз отбасында балаларын тәрбиелеудің нәзік жақтарының зандылықтарын білуі шарт. Сыйластық, түсіністік, үлкен жауапкершілік сезімдері бар отбасы - бақытты отбасы. Бақытты отбасында ғана ата-ана және олардың өзара қатынасы мазмұнды, берілген тәрбие сенімді және негізді. Бала тәрбиесінің алғашқы алтын қазығы - тұған ұясы, өз отының басындағы тәрбиесі, тілі. Қазақтың: «Баланың бас ұстазы - ата-ана», «Балапан ұяда не көрсе, үшканда соны іледі» - дегендей, есі кіріп, тілі шыға бастасымен-ақ баланы байсалды, ұғымпаз, тілалғыш етіп баулыған жөн. Қай халық болмасын үмітін ең алдымен ұрпағымен байланыстырады. Міне, сондықтан да:
«Ана - үйдің берекесі,
Бала үйдің - мерекесі.
Бұтағымен ағаш сымбатты,
Ұрпағымен адам қымбатты.
Бала болсаң балғындай бол.
Айналаңа қорғандай бол» -деген
қағиданы берік ұстаған ата-бабаларымыз өз ұрпағын адам - деген атаққа лайық етіп өсіруді мақсат еткен.
Ата-ана тәрбие беруде ата-бабамыздың салт-санасы, әдет-ғұрпында жүргізілген үлгі-өнегесінің мәнісі зор. Отбасы тәрбиесінде әкенің де, ананың да орны бөлек. Әке мен ана баланың алғашқы ұстазы. Адамзат баласы ананың мейірлі мейріне қанып, әке өсиеттерін тыңдап өссе ғана тәрбиелі отбасынан шыққаны көпке таңытыды. Ана - бала тәрбиесіндегі ерекше тұлға. Дана Абай бабамыз қазақ әйелінің, ананың отбасындағы орнын ерекше жырлайды. Жалпы, «адам бойындағы барлық қасиеттер ананың ақ сүтімен жаралған» - деген ғұламалық ойды тарата келе, осы қасиеттің міндетті түрде тәрбиеленуі туралы айтады.
Тәрбиенің негізі «ананың әлдиінен» басталады емес пе?
Ана тәрбиесі ұлылық дәнін себеді. Тәрбиелі анадан - тәрбиелі бала өсіп шығады. Сонғы жылдары отбасында, қоғамда ер адамдардың, әкелердің рөлі төмендегендей. Бұған кейде заманды да кінәләп жатамыз. Әрине, бала тәрбиесіндегі әкенің орны бөлек, әсірессе, ер бала тәрбиесінде. Әкенің қатаң талабын, тәрбиесін көрген бала ертең қоғамда да өз отбасында да шешуші тұлға бола алады. Кавказ халықтарында да: «Нағыз жаылы орын: қылышқа - қынабы , отқа - шырағы, ер жігітке - өз үйі» - деген тамаша нақыл сөз бар.
Қазақстан Республикасы Ата Занының 27 бап, 2-тармағында «Балаларына қамқорлық жасау және оларды тәрбиелеу - ата-ананың табиги құқығы, әрі парызы» -делінсе, «Қазақстан - 2030» бағдарламасында: «Әкелер мен аналардың, аталар мен әжелердің өз балалары мен немерелеріне сонау алыс болашақта, олар біздің жасымызға жеткен кезде қандай күйде көргіміз келеді…» деліні, ұрпақ тағдыры айтылады.
Бала - ата-анасының игі істерінің жалғастырушысы, болашағы. Бала тәрбиесі - атаана үшін күрделі де, жауапты міндет. Жас шыбық иілгіш болса, жас адам да сондай жақсыға да жаманға да бірдей бейім болатыны баршымызға мәлім. Ата-ананың үйіндегі әрекеті балаларныың көз алдында өтеді, сондықтан жақсы, жаман әдетіміздің бала тәрбиесіне ықпалы зор. Әрбір ата-ана - өзінің баласын Отанға пайдалы, өіне мейрімді, еңбекқор, адамгершілігі мол адам етіп тәрбиелеуге халық алдында да, мемлекет алдында да жауапты. Бірде-бір ата-ананың бала тәрбиесіне немқұрайды қарауға еркі жоқ. Егерде ол, бала өсіруде қате жіберсе, осалдық байқатса, қартайғанда опық жейтіні, өкінішке ұрынатына ешбір дәлелдеп жатуды қажет етпейтін ақиқат.
Бала тәрбиесі туралы сөз болғанда: «Баланы жастан» - деген халық даналығын ұмытуға ешкімнін хақысы жоқ. Сондықтан, «бала жас, әлі ешнәрсені білмейді, өсе келер бәрі түсінеді», - деп қарау - барып тұрған қателік. Бала тәрбиесі - әр сағат, әр күн сайын тынымсыз жүргізіле беретін аса жауапты, күрделі процесс. Тәрбие отбасынан басталады, оны қоғамдық тәрбиенің қандай саласы болса да алмастыра алмайды. Атақты қазақ ақыны Қасым Аманжолов өзінің жарына арнаған бір өлеңінде: «Обасы -шағын мемелеке, Мен - президент, сен - премьер», дегені бар.
Отбасы - ең үлкен, мықты тәрбие ошағы, шағын мемлекет. Отбасының негізі баланы өмірге келтіру ғана емес, оны мәдени- әлеуметтік ортаның құндылығын қабылдату, ұрпақтың, ата-бабалардың, ұлылардың ақыл-кеңес тәжірібиесін бойына сіңіру, қоршаған орта, адамзатқа, өз қоғамына пайдалы етіп тәрбиелеу. Үлкен ұрпақтың тәжірібиесі, өмірдегі беділі, ақыл-кеңестері, ата-ананың өз борышын мүлтіксіз орындауы, бір-бірін құрметтеуі - үлкен тәрбие мектебі. Бала дүниеге келгеннен бастап ата-ананың ықпалында болып, бағыт беруші тәрбие мектебінен нәр алады. Өз отбасында бала ата-ананың қамқорлығына, шексіз сүйіспеншілігіне бөленіп, әке мен ананың жақсылығы мен дәулетінің қызығын көріп қана қоймай, адамгершілік, әдеп-инабат тағылмдарынын алуы, оларды меңгеріп іс- жүзінде қолданудың ынта мен ықылас, қайрат пен қажыр ететін жолынан өтуге тиіс. «Қатты тәртіп көрсе бала күнінде,
Өнермен қуантады түбінде. Бала нені білсе жастан, ұядан -
Өле-өлгенше соны таныр қиядан.
Өнер - білім берем дасең басыннан,
Бер оқуға балаларды жасынан,
Жақсы-жаман болса, бала - соларда», - деп
XI ғасырда Жүсіп Баласағұн айтқандай, ата-аналар балаларының жеке ерекшеліктерін жас күнінен танып, соған қарай бағыт-бағдар тәрбие берудің маңызы ерекше.
Отбасынадағы тәрбиенің кереметі - баланы еңбекке баулу. Ол - адамдық кемелденудің негізі. Еңбек ете білмеген немесе оны жек көрген адамның отбасы берекелі болмайды. Өйткені, ежелгі Рим философы Горациий айтқандай: «Өмір еңбексіз ештене бермейді.» Сондықтан: отбасындағы да, қоғамдық ортадағы да тәрбиеде балаларды еңбек ете білуге, еңбексіз бос отыра алмайтындай сезімге тәрбиелеу басты нысана болуы тиіс. Сонда ғана отбасы мүшелелері арасындағы қарым-қаиынаста әдеп-инибат, адалдық пен ақпейілдік үстем бола алады. Барлық балаларға, соның ішінде ұл балаға оның қалыпты дамуына анасының да, әкесінің де, яғни екеуінің де маңызды да мәнді тәлім тәрбиесі қажет. Қай отбасында болмасын ана барлық балаларына үнемі жақын болып, өзінің аналық мейірімі мен махаббатына бөлейді. Ал ұл бала үшін әкесі жынысына байланысты жақын және олардың мінезі-құлықтары мен қарым-қатынасында көптеген ұқсастықтар анықталады, сондықтанда ұл баланың қабілеттілігі әкенің ықпалына байланысты деп айтып жататыны осыдан.
Әке ұлына күшті жыныс өкілі ретінде үлгі болады. Әке қашанда баланы сөзбен емес, өзінің ісімен тәрбиелейді. Ер бала ең алдымен әкенің өнегесінен нағыз ер адам қандай болу керектігін қабылдайды. Сондықтанда әке ұлын батылдыққа, батырлыққа, ер жүректікке, адалдыққа, қайраттылықа, ұлтжандылыққа, әйел баласына серілік қарым-қатынас танытуға, отағасы қандай болу керек екендігін өз тәжірибесі арқылы үйретіп, үй еңбегінің аса қиын соғатын істерді өз мойнына алуға талпынуға тәрбиелеуі керек
Ал ананың міндеті ұлының алдында барлық әйелге тән жақсы қасиеттерді көрсете отырып, өзінің шынайы және шексіз махаббатымен ұлынан да әйел баласы алдында сондай жауапты қасиеттерді көрсетуге шақырады және оның эмоционалды дамуына себепші болады. Ер баланың анасына деген қарым-қатынасы белгілі дәрежеде қыз балалармен жағымды қарым-қатынасты қалыптастыру мәнін игеруге мүмкіндік тудырады, адамдарға қамқорлық жасауға үйретеді, өзінің маңайындағыларға қажетті көмек жасауға ықпал етеді.
Отбасында жеткіншек ер баланы тәрбиелеу - бұл қарапайым емес маңызды және жауапкершілікті талап ететін үлкен іс. Өйткені осы жастағы ер баланың бойынан шығармашылыққа, өзінің өмірден орнын іздеу сияқты талпыныстарын байқауға болады. Осы тұста ата-ана олардың жан дүниесін түсініп, дер кезінде бағыт-бағдар көрсетсетсе, бұл ата-ананың бала тәрбиесіндегі тапқырлығы болып саналады. Ер бала бойында болып жатқан кез келген өзгерістерді ескеріп, ата-ана баламен жүргізетін тәлімдік, тәрбиелік істерді олардың барлық қырынан зерттей, ішкі «Меніне» әсер ететіндей ешқандай іс-әрекетке бармай, жақын досындай ақыл-кеңес бере отырып жүргізуі қажет. Сонда ғана ата-анамен бала арасындағы қарым-қатынас оң нәтиже береді. Сондықтан да, әрдайым өзіндік педагогикалық білімді толықтырып отыру, басқа да ата-аналардың тәжірибелерінің жағымды жақтарын қолдану, мектеп пен мұғалімдермен бірігіп жұмыс істеуді қолға алу, ата-аналарға арналған өзіндік лекцияларды тыңдау, әдебиеттерді оқу керек. Бір сөзбен айтқанда, егер сіздің балаңыздың өмірде белгілі деңгейде жетістікке жетуін қаласаңыз, жеке тұлға ретінде, маман ретінде ашылуына еңбектендіре отырып, көмек беру қажет. Бұл ата-ана үшін, балалар үшін және қоғам үшін өте тиімді. Бүгінгі таңда ата-анасы қасында болса да қадір-қасиетіне жете алмай, ұлдарымыз маскүнемдік пен нашақорлыққа бой алдырып, қыздарымыз шылым шегіп, жеңіл жүрістерге түсуі отбасындағы тәрбиенің дұрыс жолға қойылмауының айғағы. Шариғатта да алтын ұя - отбасы жоғары бағаланып, оны бала тәрбиелеп өсіруіне бірінші дәрежелі мән берілген. Ойткені: «Балалар - ата-аналар қолына берілген аяулы аманат.» Бұл ғажайып құдайшылдық аңықтаманы жадыда ұстау былай тұрсын, әр үйдің мандайшасына іліп қою тұрарлық. 

«Бала сөйлеуін дамыту жолдары»

Сөйлеу - баланың психикалық дамуының басты көрсеткіші, себебі онда сәбидің барлық жетістіктері мен проблемалары көрініс табады.
Сөйлеудің дамуындағы артта қалушылықтың бірінші және басты себебі баланың өз ата-анасымен жеткіліксіз қарым-қатынасы болып табылады. Көптеген ата-аналар өзінің жұмысбастылығына және шаршайтындығына байланысты өз балаларымен сөйлесуге уақыттары жоқ және оны қаламайды. Екінші себеп кей балалардың ата-анасының үйде баламен басқа тілде сөйлесуі болып табылады.
1. Баламен әр түрлі «бө-бө немесе «нәм-нәм» деп бала «бала сөздерімен» сөйлеспеу керек. Баламен сөйлескен кезде оның назарын сөздердің артикулляциясына аударып, баланың сөздерді түсінікті етіп айтуына қол жеткізе отырып, жекелей сөздерді дәл және анық айту керек.
2. Дербес «бала сөздерін» «түсінбеу керек», оның қажетті заттардың атауын дұрыс айтуға көтермелеп, оның алдына сөйлеу міндетін қою керек.
Сөйлеу үшін тағы да бір маңызды кедергі баланың жоғары ырықсыздығы мен ересек адамға қатысты сезімтал болмауының болуы мүмкін. Мұндай балалар аса белсенді, елгезек, олар «бас ауған жағына» шауып жүреді және іс-әрекетін шоғырландыра алмайды. Олар өздеріне айтылған ата-анасының сөзін естігендей болады, бірақ оған назар аудармайды. Тіпті олар өздерінің қарсылығын айрықша көрсетеді- атаанасына қарап емес, басқа жаққа бұрылып айғайлайды.
Мұндай жағдайда, ата-аналарға ең алдымен негізінде сәбимен эмоционалдық байланысы бар ойындар мен сабақтарға қайтып келу керек. Бұл басынан мейіріммен сипау, оны атымен атамау, «Саусақтарды санау» т.с.с қарапайым сәби ойындары да болуы мүмкін.
Баланы дыбысты дұрыс айтуға үйрететін сабақтар 3-4 жастағы балалардың сөйлеуін дамытудағы жетекші бағыт болу керек.
Артикуляциялық аппараты дамыту үшін «тілге арналған гимнастиканы қолдану пайдалы,
Бес жасқа қарай баланың сөйлеуі толық қалыптасады, ол ұзақ және соншалықты күрделі сөйлемдер құра алады, көргені және естігені туралы көп және бар ынтасымен айтады.
Сәбидің сөйлеуі толыққанды даму үшін, ата-аналар бұл үдеріске басты назар аудару қажет. Ата-аналардың өздері, барлық дыбыстардың нақты артикуляциясымен дұрыс сөйлей білулері керек.
Бала сөйлеген кезде оның асығыстығын басу үшін, балаға жаңылтпаш айтқызып үйретіңіз.

Тақырыбы: "Жүрек жылуы"
(ата-аналарға арналған тренинг)

Мақсаты: Бала тәрбиесі дамуындағы басты рөл атқарушы - отбасы. Сондықтан ата - ананың бала көңілін таба білуіне ой қозғау, өзін-өзі тануына бағыт беру, тәрбие жайлы пікір бөлісу. ата-аналарға балаға рухани тәрбие берудегі отбасының рөлі жайлы түсіндіру.
Міндеті: ата-аналарды өздерінің балаларының жан-дүниесін түсінуге шақыру. Қош келдіңіздер, құрметті ата - аналар. Бүгінгі біздің отырысымыз ерекше болады деген үмітпен тренингті бастаймыз. Тренингіміздің ерекшелігі сол, тәрбие процесіндегі қиындықтарды біз боп, сіз боп пікірлесе отырып, ойымызды түйіндеп, өмір жолында пайдалану. Отбасы - Адам баласының алтын діңгегі. Өйткені адам ең алғаш шыр етіп дүниеге келген сәтінен бастап, осында ер жетіп, отбасының тәрбиесін алады. Сондықтан да отбасы - адамзаттың аса қажетті, әрі қасиетті алтын бесігі.
Бала қанша білім алып, мектеп табалдырығын аттағанымен, оның өмірінің көп бөлігі әке - шешесінің қасында өтеді екен. Ал сіздердің ата - ана, өміріңізде үш рет мектепке баратыныңызды әрқашан естен шығармаңыз. Бірінші рет - өзіңіз, екінші рет - балаңыз, ал үшінші рет - немереңіз барады екен. Ендеше бүгінгі тренингімізге қатысып отырған ата - аналарға әрдайым осы балаларыңыздың қорғаны болып, немере сүйіп мектебімізге келе беріңіздер демекпіз! Олай болса, бүгінгі тренингімізді бастамастан бұрын өздерімізді таныстырып өтейік.
1. «Танысу» жаттығуы Алдымен бір бірімізбен амандасып алайық. Амандасуды кішкене өзгеше өткізгім келіп тұр. Қызыл түс белгілер қол алып амандасады, Сары түс дауыс арқылы, Көк түс мимика арқылы бір бірімізбен амандасып алайық.
2. «Қызықты сұрақтар» ойыны.( доп лақтыру арқылы)
1. Балаңыздың туған күні?
2. Сынып жетекшісінің толық аты-жөні?
3. Балаңыз спорттың қандай түрін жақсы көреді?
4. Балаңыз қандай өлшемде аяқ киім киеді?
5. Балаңыздың досы кім?
6. Балаңыз қандай түсті жақсы көреді?
7. Балаңыздың бірінші тісі қанша айында шықты?
8. Балаңыздың сүйікті асы қандай?
9. Балаңыз сізді ренжіткенде, ең алдымен, қандай сөз
аузыңызға түседі?
3. Жаттығу«Бақыт деген не өзі»
Кез келген адамнан өмірдегі ең қалаулы нәрсесі не екенін сұраңызшы. «Мен тек бақытты болғым келеді» Біз бәріміз де сол үшін өмірге келгенбіз. Бірақ бақыт деген не?
Ата - аналар, қатысушылар өз ойларымен бөліседі.
Әрине «Қанағат қарын тойғызады», ендеше қанағат болған жерде бақыт та болады. Басқаларға қуаныш, бақыт сыйласаң, өзіңде бақытқа кенелесің. Өмірдің қызығы да осында!
4. Жаттығу«Аяқталмаған сөйлем»
1-топ: Сәби бақыты, ол -
Ата - ана бақыты, ол – 
2-топ: Әйел бақыты, ол -
Ер - азамат бақты, ол –
3-топ:
Ұстаз бақыты, ол -
Отбасы бақыты, ол-
Барлықтарыңыздың пікірлеріңізге көп - көп рахмет.
5. «Балама қандай жылулық беремін?»
Күннің суреті салынған ватман. Сіз жылуыңызды беріп жатқан күнсіз. Сізден тарап жатқан шуақтарды қалай деп атайсыз. Ата-аналар шығып балаларына күн сияқты қандай жылулық беріп жатқандарын жазулары керек. Мысалы: «Мен баламды мейірімді, жылы сөздер айтып оятамын», «Мен балама күніне бірнеше рет жылы сөздер айтып аймалаймын», «Мен мейірімдімін» т.с.с. Енді шуақты күнімізге қарайықшы. Ол да аспандағы күн сияқты өзінің жылуын, мейірімін уақыт таңдамай, орын таңдамай сыйлап жатыр. Біз де, ата-аналар, өзіміздің балаларымызды ешқандай талап қоймай жақсы көруіміз керек.
4. Тыныштық сәті: (баяу музыканың үнімен өткізіледі.) «Гүлдің оянуы» Терең демалайық! Құдіретті жарық түсіп тұрғанын елестетіп көріңіздер. Бұл қайырымдылық, бақыт, бейбітшілік және қуаныш жарығы. Қандай тамаша!Қане, сұлулықты тамашалап көрейік! Бұл таңғажайып жарық жүрегімізге тыныштық, қайырымдылық, сүйіспеншілік әкелсін. Ішкі дүниеміз тап- таза, жап-жарық болып кетті. Міне, керемет! Жүрегімізде әдемі гүл ашылып келеді. Қандай әдемі! Түрлі- түсті жапырақтар құлпырып тұр. Бұл сіздің отбасыңыз. Ал гүлдің ортасындағы дөңгелек бұл сіздің балаңыз. Бұл жәй гүл емес, сүйіспеншілік гүлі. Көзіңіңізді жұмып осы гүлдің елестетіңіздер. Ол әлі кішкентай. Күн оны жылытып, өсуіне көмектеседі.Гүлдің исін иіскейміз. Міне, бізде қандай ғажап гүл пайда болды. Ал, енді осы сәтті қағаз бетіне түсіріп, ата- аналар ақ параққа гүлдің суретін салып, гүлдестерге баласына деген сүйіспеншілігін жазып, өз ой- пікірлерін айтады.
Тренингке қатысушы көрермендермен сергіту «Таңды қалай қарсы аламын?»
5. «Ащы пияз» қазіргі заман аңызы
Өз балаларыма көңіл бөлуге әрдайым менде уақыт болмайтын. Жұмыс, қызмет бабында өрлеу, жеке бас өмірім. Бірақ, менің балаларым ештеңеден тарықпай өмір сүріп жатты, менің олардың тәттілік - компьютерлік қажеттіліктерін қанағаттандыруға қаражатым жетіп отырды. Менің олардың кемшіліктеріне көз жұмып қарасам, олар менің тарапымнан көңіл бөле алмайтынымды кешіріп жатты. Бірақ мейірімді, жібектей балалық шақтың уақыты тез өтіп кетті. Күрделі жасөспірімдік кезең басталды. Алғашқы өзара кінә қою, алғашқы шынайы сезімдер. Менің жасаған ашылуым: менің балаларым сүйіспеншіліксіз өскен. Мен олардың есеюіне көңіл бөлмеппін, олардың нашар қылықтары мен әрекеттеріне тосқауыл қоймаппын және жамандықты жақсылықтан ажырата білуді үйретпеппін. Кезекті келеңсіз жағдайдан соң ас үйде пиязды аршып тұрып, көзімнен жас кетті.
Анам кіріп келіп:
- Неге жылап тұрсың? - деді.
- Білесің бе, ащы пияз қолыма түсіпті. Көзді жасаурататын сұрыптары болады ғой, сол шығар , -дедім
Демек, оны аз суарған шығар деді анам да, Мен бір маңызды нәрсені түсіндім: егер де балаларға балалық шағында аз су құйылса, өздерінің ересек өмірінде олар басқаларды көп жылатады.
Жүргізуші:тапсырма: ватманда бейнеленген жуаның үстіңгі бөлігінде жасыл жапырақты өскін бейнеленген. ата -аналарға әрбір отбасында балаға қандай сезім мен қарым - қатынас болу керектігін, мысалы: мейірімділік, махаббат, түсіністік…т.с.с. Осындай жақсы сөздермен жуаның жасыл өскінін толтыруды ұсынады.
Біз бүгін сіздермен ең қымбатты бала жаны жайлы ой бөлістік. Ол маңызды,өйткені ол енді ғана өмір деген ұзақ жолға сапарын бастады. Бұл жол - оны рухани байлыққа бастайтын таза және негізгі жол. Бұл жолды барлық нәрсенің басы болып табылатын үлкен әріппен жазылған МАХАББАТТАН бастау керек.Бала ата-ана өмірінің жалғасы.
6. «Жүрек жылуы» жаттығуы
Қатысушыларға кішкене жүрекшелер таратылады.
Тренингке қатысушы аналар…
«Менің сен сияқты керемет анаға тілейтінім!». … деген ойды жалғастырулары керек. Бір-біріне деген жақсы лебіздерін білдіреді.
Қорытынды. Ата - анаға көз қуаныш,
Алдына алған еркесі,
Көңіліне көп жұбаныш. Гүлденіп ой - өлкесі,- деп Абай атамыз ата - ананың қуанышы, гүлденген үміт, арманы тек перзент сүю, оны тәрбиелеу екендігін айтқысы келген екен. Ендеше, ата - аналар, қолымыздағы алтынымызды жақсылап тәрбиелейік және біз оларға үлгі болар бейне екенімізді ұмытпайық. Адам да өмір сияқты, күлмесе жайнап өспейді дейді. Сондықтан да мына жайттарды есімізге ұстайық: «Отбасында берілген тәрбие жігеріңді құм қылып, жерге қаратпасын десең балаға кішкентайынан түзу тәрбие бер»,- деп ата - бабамыз айтқандай, бала тәрбиесіне уақытыңда көңіл бөліп, еліміздің инабатты, адамгершілігі мол, білімді, саналы ұрпағын тәрбиелейік. Егер ата - ана мен мектеп өзара тығыз байланыста болса, балаларға бірдей талап қойып отырса, тәуелсіз еліміздің ұл - қыздары жан - жақты дамыған азамат болып шығары сөзсіз Адам өмірінің мәні мен сұлулығы, адамның келешегіне сенімділігі - баланың ата - анасын ардақ тұтып, өзінің перзенттік қарызын бір сәтке де есінен шығармауында. Бұл - жас ұрпақтың мәдениеттілігін, әдептілігінің ғана емес, ең алдымен, адамшылығының белгісі. Бала - ата - ана өмірінің жалғасы. «Баламның табанына кірген шөңге менің маңдайыма кірсін» деп әлпештеп өсірген перзенті ауырып не басқа бір қатер төнгенде мойындарына бұршағын салып, «Өзімді алып, баламды аман қалдыр!» деп құдайға жалбарынған ата - аналарымыз аман - есен жүрсін деген тілекпен бүгінгі тренингімізді аяқтаймыз. 

«Отбасы махаббаты неде?»
ата-аналарға арналған тренинг
Тренингтің міндеттері:
1) өз баласын түсіну мүмкіндіктерін кеңейту;
2) баламен өзара қатынасты жақсы түсіну;
3) баламен өзара әрекеттің жаңа дағдыларын меңгеру;
Балалармен бірге мейірімділікке, ұстамдылыққа тәрбиелеудің жолдарын
көрсету.бала тәрбиелеу сапасының аз да болса жоғарлауына ықпал ету. Қажетті құрал- жабдықтар: үлестірмелі қағаздар,А4 формат,қалам, доп және мақал
-мәтелдер жазылған плакат,т.б. Әдістері: пікір алмасу, сұрақ-жауап, тест, психологиялық жаттығулар. Тренинг Бағдарламасы:
1. «Танысу » жаттығуы.
2. Топқа бөлу.
3. Ой жинақтау.
4. «Жанұя ойыны» сергіту жаттығуы.
5. Ситуациялық сұрақтар.
6. Тест «Бала тәрбиесі».
7. «Ашық айтсам…» анкетасы.
8. Қорытынды.
Тренинг Бағдарламасы:
-Сәлеметсіздер ме, құрметті ата-аналар!
Бүгінгі біздің «Отбасы махаббаты неде?»атты тренингімізге қош келдіңіздер! Атаананың тілегі -баласының жақсы адам болуы, еңбексүйгіштігі, оқу мен еңбектегі табыстары.
Баланы бастан бақпасаң,
Жамандықтан қақпасаң,
Қадірден жұрдай қасқа боп,
Кешкенің өмір босқа тек, - дегендей, баланың ыстық-суығына
күймейтін,жақсылығына сүйінбейтін ата -ана жоқ шығар.
Бүгінгі ұл -ертеңгі әке, ол әкеге қарап өседі.Бүгінгі қыз -ертеңгі ана,ол шешеге қарап өсіп, бой түзейді. Балаға білім,тәрбие беруде басты тұлға ұстаз болса, оны жалғастырушы, демеуші -ата -ана.
1. «Танысу» жаттығуы.
Ата-аналар шеңбер бойымен тұрып, әрқайсысы өз есімін және балаңыздың есімін, балаңыздың жағымды қылығын атаңыз Қандай әсер алдыңыздар ? Не қиындық келтірді ?
2. Топқа болу. Сәйкестік бойынша сапқа тұру.
-жасы үлкен, жасы кіші бойынша сапқа тұрыңыздар
-туған күнніңіз бойынша сапқа тұрыңыздар
-қаңтардан-ақпанға дейінгі айлар бойынша сапқа тұрыңыздар
-шаштарыңыздың түстері бойынша сапқа тұрыңыздар
/қарадан-сарыға дейін/ Ата-аналар сол тұрған күйінде түрлі түсті гүлдерді таңдайды.Түстер бойынша топ құрып , үстелдерге жайғасып отырыңыздар.
3.Ой жинақтау . 
Топқа тақырып беріледі.Ата -аналар сол бойынша өз ойларын ортаға салады. оп. Баланың сапалы білім алуы үшін ата-ана тарапынан жасалатын жағдайлар.
Топ. Балаларды теріс әрекеттері үшін жазалаудың түрлері.
топ. Бала үшін педагогпен ата- ана арасында қандай байланыс болуы керек?
«Жанұя ойыны»сергіту жаттығуы:
1. Балаңыздың туған күні?
2. Тәрбиешінің толық аты- жөні?
3. Балаңыздың досы кім?
4. Балаңыз қандай өлшемлі аяқкиім киеді?
5 Балаңыздың сүйікті асы қандай?
6. Балаңыз қандай ертегі жақсы көреді?
7. Балаңыз балабақшаға қай жылы барды?
8. Балаңызды еркелетіп қандай сөздер айтасыз?
9. Балаңызға ашуланғанда,ең алдымен ауызыңызға қандай сөз түседі?
Ата-аналар ортаға шығып, берілген сұрақтарға тез жауап береді.
5.Ситуациялық сұрақтар. Ата-аналар үстел үстінен үлестірмелі қағаздарды бөліп алып, сұрақтарға жауап
береді.
1. Балаңыздың өнері, қандай да бір іске қызығушылығы, бейімділігі байқалса, не
істер едіңіз?
2. Баламен сөйлесе білу де үлкен өнер,4-6 жастағы бала күніне көптеген сұрақтар қоятын көрінеді.Мысалы:түн неге қараңғы, күн қайда кетті,ұшақ қалай ұшады,…деген сияқты таусылмайтын сауалдар көп . Сіздің балаңыз да сондай сауалдарды көп қоятын болса, жауап беруге тырысасыз ба, әлде елеусіз қалдырасыз ба?
3. Сізге «Сіздің балаңыз басқа балаларды ұрады» деген бірнеше шағым айтылады. Тағы көрші ата-аналардан да «Біздің баланы ұрды» деген сөз естуге тура келеді дейік .Не істейсіз? Балаңызды қалай тәрбиелейсіз?
4. Кейбір ата-аналардың баласының әрбір іс-әрекетіне көңілі толмай:»Сен сала алмайсын ,сен істей алмайсың», -деп айтып жататынын байқаймыз.Бала іс - әрекетіне теріс баға беруге қалай қарайсыз?
5.Сіздің тұңғышыңызды атасы мен әжесі бауырына басқан.Мінезі қиындап кеткен соң, өздерің қадағалаңдар деп әкеп тастады. Ал балаңыз тәрбиеңізге көнер емес, не істейсіз?
Қорытынды…
«Тілек шамы». Мақсаты: тренинг туралы пікірлерін ортаға салу.
«Міне, қоштасатын да сәт жетті. Біз сіздермен жанұядағы ата-ана мен балалар арасындағы қарым-қатынастың түрлі жақтарын тануға, жан-жақты талқылауға тырыстық. Отбасы, ұшқан ұя - жылылықтың, жылулықтың мекені. «Отбасы» атауының мәніне терең үңілер болсақ, оттың да үлкен маңызы бар екенін сеземіз. Сондықтан оттың басы, ошағымыздың түтіні түзу болуы үшін «Тілек шамы» жаттығуын бір-бірімізге тілек айта отырып жүргізейік. Бір-бірімізге мына шамды бере отырып бүгінгі кездесуден алған әсерлеріңізбен бөлісіп, тренинг барысында айта алмай қалған ойларыңыз болса барлығыңыз да осы жерде айтуларыңызды сұраймын. Ата- аналардың, қатысушылардың тілектерімен бүгінгі жұмысты қорыту

